
Sfinţii mucenici Carp, Papil, Agathodor şi Agathonica, sora 
diaconului Papil 

Este de mare folos a pomeni pe cei care au pătimit pentru Hristos, căci însăşi adu- 
cerea aminte a chinurilor lor poate deştepta gândul nostru spre dumnezeiasca dra- 
goste şi să-i dea aripi pentru săvârşirea faptelor bune. 

Zis-a Domnul către ucenicii Săi: 

12. Dar, mai înainte de toate acestea, îşi vor pune mâinile pe voi şi vă vor pri- 
goni, dându-vă în sinagogi şi în temnițe, ducându-vă la împărați şi la dregători, 
pentru numele Meu. 

13. Şi va fi vouă spre mărturie. 

14. Puneţi deci în inimile voastre să nu gândiţi de mai înainte ce veţi răspunde; 
15. Căci Eu vă voi da gură şi înţelepciune, căreia nu-i vor putea Sta împotrivă, 
nici Să-i răspundă toţi potrivnicii voştri. 

16. Și veţi fi daţi şi de părinţi şi de fraţi şi de neamuri şi de prieteni, şi vor ucide 
dintre voi. 

17. Şi veţi fi urâţi de toţi pentru numele Meu. 

18. Şi păr din capul vostru nu va pieri. 

19. Prin răbdarea voastră veţi dobândi sufletele voastre. 


Apostol 


10. În sfârşit, fraţilor, întăriți-vă în Domnul şi întru puterea tăriei Lui. 

11. Îmbrăcaţi-vă cu toate armele lui Dumnezeu, ca să puteţi sta împotriva unel- 
tirilor diavolului. 

12. Căci lupta noastră nu este împotriva trupului şi a sângelui, ci împotriva înce- 
pătoriilor, împotriva Stăpâniilor, împotriva Stăpânitorilor întunericului acestui 
veac, împotriva duhurilor răutăţii, care sunt în văzduh. 

13. Pentru aceea, luaţi toate armele lui Dumnezeu, ca să puteţi sta împotrivă în 
ziua cea rea, şi, toate biruindu-le, să rămâneţi în picioare. 

14. Staţi deci tari, având mijlocul vostru încins cu adevărul şi îmbrăcându-vă cu 
platoşa dreptăţii, 

15. Şi încălțaţi picioarele voastre, gata fiind pentru Evanghelia păcii. 

16. În toate luaţi pavăza credinţei, cu care veţi putea să Stingeți toate săgețile cele 
arzătoare ale vicleanului. 

17. Luaţi şi coiful mântuirii şi sabia Duhului, care este cuvântul lui Dumnezeu. 

În această lună (octombrie), ziua a treisprezecea - Sfinţii mucenici Carp şi 
Papil (Minei) 


La Vecernie 
La Doamne strigat-am..., Stihirile glasul 1: 
Podobie: Prea lăudaţilor mucenici... 


Roduri ai adus lui Dumnezeu cu învăţătura ta, pe cei mântuiţi, pururea pomenite; 
iar pe sine-ţi te-ai adus jertfă sfinţită, fiind roşit cu sângele muceniciei, prea feri- 
cite, prea sfinţite. Pentru aceea roagă-te, să dăruiască sufletelor noastre, pace şi 
mare milă. 


Întărindu-vă gândul spre Hristos, v-aţi arătat neabătuţi de năpădirile muncilor, îne- 
când de tot în sângiurile voastre pe părtinitorii rătăcirii, şi sălăşluindu-vă înlăuntrul 
Raiului prea sfințiților; ca nişte jertfe fără de prihană, ca nişte odrasle ale dumne- 
zeieştii vițe, rugați pe Stăpânul, să dăruiască sufletelor noastre pace şi mare milă. 


Aprinzându-vă gândul de dragostea Ziditorului, mai tare decât de foc Carpe şi 
Papile, ca nişte lumini înţelegătoare, aţi stins prin dar jertfele idolilor cu roua 
credinței; şi cu vărsările sângiurilor aţi moştenit pârâul desfătării. Rugaţi-vă lui 
Hristos să dăruiască sufletelor noastre, pace şi mare milă. 


XP PP 0 0 E 3 IP 3 3 5 E IE II E E XX 
Xp PP PP 0 E PI IP IP 3 IE IE IE II IE E XX 


Ar Dr dr dr dr dr Dr dr de De Dr dr d de de dr dr A de dr dr A A 


Je De De de De Dr De e De De de De Dr De De De De De De De de e Ar A d 


XP PP 2 E E IE IP IP 3 5 E IE II IE E XX 


Alte stihiri, glasul 1: 


Podobie: Ceea ce eşti bucuria cetelor cereşti şi pe pământ oamenilor tare folo- 
sitoare, prea curată Fecioară miluieşte-ne pe noi cei ce scăpăm la tine. Că nădejdile 
noastre, după Dumnezeu, întru tine le-am pus, Născătoare de Dumnezeu. 


Ca cei mari luminători ai tăriei, răsărind prin credinţa Bisericii, toată făptura o 
luminaţi, cu strălucirile luptelor, şi cu luminile minunilor, gonind prea lăudaţilor 
întunericul dracilor şi al patimilor. 


Unindu-vă în credinţă, şi una cugetând, multe feluri de munci în adevăr aţi suferit, 
Papile şi Carpe, tarilor nevoitori, apărătorilor ai bunei-credinţe. Pentru aceasta cu 
cinste prăznuim credincioşii sfinţita voastră pomenire. 


Frumuseţea mucenicilor, doimea Treimi, Papil şi Carp, neclintiţiui stâlpi, lniştitele 
limanuri, temeliile Bisericii cele neclintite, vasele cele cu mir ale Duhului, cu sfin- 
țite cântări bine să se laude. 


Slavă..., glasul al 6-lea 

Ca un vrednic între văzătorii de Dumnezeu cuvioase, ai văzut cerurile deschise, pe 
Domnul şezând pe scaun, şi heruvimii şi serafimii împrejurul Lui. lar de la tine 
luminându-ne şi noi sfințită turma ta, strigăm către tine Carpe: Cere lumii pace, şi 
sufletelor noastre mare milă. 

Și acum..., a Născătoarei 

Podobie: A treia zi ai înviat... 

Toată nădejdea mea spre tine o pun Fecioară; nu mă trece cu vederea ceea ce eşti 
bună, ci grăbeşte de mă scapă degrab, de patimile ce mă supără şi-mi dau război în 
toate zilele. 

A Crucii, a Născătoarei, asemenea 

Sta lângă lemn odinioară, pe vremea răstignirii Fecioara, dimpreună cu ucenicul 


cel curat, şi plângând striga: Vai mie cum pătimeşti Hristoase! Cel ce eşti nepăti- 
mirea tuturor. 

Tropar, glasul al 4-lea: Mucenicii Tăi, Doamne, întru nevoinţele lor, cununile 
nestricăciunii au dobândit de la Tine, Dumnezeul nostru. Că având tăria Ta, pe 
chinuitori au învins; zdrobit-au şi ale demonilor neputincioase îndrăzniri. Pentru 
rugăciunile lor, mântuieşte sufletele noastre, Hristoase Dumnezeule. 
Slavă..., Și acum..., al Născătoarei. 
La Utrenie 
Canoanele - amândouă din Octoih; şi al mucenicilor pe 4. 
Canonul mucenicilor 
facerea lui Teofan 


Cântarea a l-a, glasul al 6-lea : 


Irmos: Ca pe uscat umblând Israel, cu urmele prin adânc, pe prigonitorul Faraon 
văzându-l înecat, a strigat: lui Dumnezeu cântare de biruinţă să-l cântăm. 


Cer de la Tine Hristoase, să se lumineze sufletul meu cel întunecat, cu lumina 
Dumnezeirii Tale Celei fără de început; şi să mi se dea cuvânt, ca după vrednicie 


să laud pe aceşti înţelepţi mucenici. 


Lepădându-vă purtătorilor de chinuri de toată îndulcirea cea de pe pământ, v-aţi 
într-armat gândul către calea cea cerească, întâi prin sihăstrie, şi acum prin sânge. 


Slavă..., 


Lesne aţi putut înțelepţilor, a răbda toată supărarea prin puterea cea dumnezeiască, 
prin care surpând toată puterea vrăjmaşului, aţi căpătat laudă. 


Și acum..., a Născătoarei 


Fiind eu învechit mai de demult din sfatul vicleanului şarpe, nesuferind Dumnezeu 
să mă vadă pierdut, sălăşluindu-Se întru tine Curată, m-a înnoit. 


Cântarea a 3-a 


Irmos: Nu este sfânt precum Tu... 

Ca unii ce aţi păzit cea în adevăr după chipul Ziditorului, nu aţi plecat genunchii la 
închinăciunile cele împotriva lui Dumnezeu ale limbilor, ci cu rugăciune nebiruită 
le-aţi surpat. 


Din porunca cea necredincioasă a judecătorului, despuindu-se trupeşte vitejii, s-au 
îmbrăcat cu Hristos, pentru care ca nişte jertfe, legându-se cu lanţuri îi ducea. 


Slavă..., 


Văzând Stăpânul tuturor, nestrămutarea nădejdi voastre înspre Dânsul, aievea prin 
îngeri noaptea, vă îndemna măriților să fiţi îndrăzneț în chinuri. 


Și acum..., a Născătoarei 
Fundu-mi sufletul tare bolnav Stăpână, pentru mulțimea multelor mele greşeli, 
tămăduieşte-l cu rugăciunea ta cea fierbinte către Dumnezeu, şi-mi vindecă pati- 


mile trupului. 


Irmosul: Nu este sfânt precum Tu, Doamne, Dumnezeul meu, care ai înălţat frun- 
tea credincioşilor Tăi, Bunule şi ne-ai întărit pe noi pe piatra mărturisirii Tale. 


Sedealna, glasul a 3-lea: 

Podobie: Dumnezeieştii credinţe... 

Fiind într-armaţi cu armele credinţei, aţi stricat rânduielile celor fără de Dumnezeu, 
purtătorilor de chinuri prea lăudaților; şi aţi luat cununa nestricăciunii, săvârşind 
calea muceniciei, Carpe şi Papile. Rugaţi-vă lui Hristos Dumnezeu, să ne dăruiască 
nouă mare milă. 

Slavă..., Și acum..., a Născătoarei 

Făcutu-te-ai cort dumnezeiesc al Cuvântului, una prea curată Maică Fecioară, în- 
trecând pe îngeri cu curăța. Deci şi pe mine, cel ce m-am făcut mai spurcat decât 
toți cu greşelile trupului, curăţeşte-mă prin rugăciunile tale, cu apele cele dumne- 


zeieşti cinstită, dându-mi mila cea mare. 


A Crucii, a Născătoarei, asemenea 

Mieluşeaua Cuvântului cea neîntinată, Fecioară, Maica cea nestricată, văzând 
spânzurat pe Cruce, pe Cel ce a odrăslit dintr-însa fără dureri, tânguindu-se, ca o 
Maică striga: Vai mie Fiul meu, cum pătimeşti! Vrând să izbăveşti pe om de pati- 
mile cele necinstite. 


Cântarea a 4-a 


Irmos: Hristos este Puterea mea, Dumnezeu şi Domnul, cinstita Biserică cu dum- 
nezeiască cuviinţă cântă, grăind: din cuget curat întru Domnul prăznuind. 


Aleasă jertfă aţi adus lui Dumnezeu cu credinţa, măriţilor purtători de chinuri, pe 
lăudatul Agathodor, lepădându-vă de înşelăciunea vrăjmaşului, pentru dragostea 
lui Hristos. 


Cu otrava şarpelui nebunindu-se tiranul, şi poruncind să te lege pe tine Carpe, să-ţi, 
zgârie coastele şi iarăşi să te ardă cu foc, n-a slăbit tăria ta. 


Slavă..., 

Dorind a vedea cămara Stăpânului cea de mire Papile, spânzurându-te sus, nu te-ai 
spăimântat a te zgâna, nici de focul cel ce te îngrozea, nu te-ai sfiit dumne- 
zeiescule. 


Și acum..., a Născătoarei 


Văzând Adam că vine Dumnezeu din pântecele tău Stăpână, ca din întunericul 
patimii, striga ţie: Răpeşte-mă pe mine cu mijlocirea ta din nevoile morții. 


Cântarea a 5-a 


Irmos: Cu dumnezeiască strălucirea ta, Bunule, sufletele celor ce mânecă la Tine 
cu dragoste, mă rog, luminează-le, ca să Te vadă, Cuvinte al lui Dumnezeu, pe 
Tine Adevăratul Dumnezeu, cel ce chemi pe toţi din negura greşelilor. 


Ca nişte săgeți prunceşti ai socotit împroşcările pietrelor ale celor fărădelege, fiind 
legat de trei ori fericite Papile; că erai îmbrăcat cu podoaba credinţei cea cu ade- 
vărat nebiruită. 

Făcutu-s-a vrăjmaşul ca mort din răbdarea ta, fericite, şi din vitejia ta cea tare; că ai 
fost îmbrăcat cu tărie de la Dumnezeu arătat, prin care ai biruit două războaie 
Carpe. 

Slavă..., 

Gurile fiarelor le-aţi încuiat ca şi Daniil, cu arme dumnezeieşti, mucenicilor Carpe 
şi Papile; şi le-aţi făcut a propovădui cu credinţă, că voi sunteţi mucenici 
pătimitori. 

Și acum..., a Născătoarei 

Glăsuit-a mai înainte Isaia, că numai tu Preacurată vei să naşti pe Fiul lui Dumne- 
zeu, pe Emanuil, cel ce a voit să Se asemene cu noi pentru milostivire, şi să ne 
izbăvească din stricăciune. 

Cântarea a 6-a 


Irmos: Marea vieţii văzând-o... 


Intărindu-vă cu Duhul, şi luând de la Dânsul răcoreală nebiruiţilor, aruncându-vă în 
var nestins, nicicum nu v-aţi ars, ci l-aţi făcut ca nişte pietre. 


Cu apele învățăturilor ai adăpat sufletele binecredincioşilor, pururea pomenite; şi 
pentru aceea te-a arătat pe tine Hristos în lume izvor îndestulat de minuni, prea 
fericite. 


Slavă..., 


Cu osârdie striga ca dintr-o gură purtătorii de chinuri: Doamne nici foamea, nici 
scârbele, nici goana, nu va putea să ne despartă pe noi Stăpâne de dragostea Ta. 


Și acum..., a Născătoarei 


Pe Adam cel întâi zidit, sfatul femeiesc l-a omorât odinioară; iar acum încăpând 
Dumnezeu în pântecele tău Stăpână, l-a înviat, şi iarăşi l-a făcut fiu Luminii. 


Irmosul: Marea vieţii văzând-o, înălțându-se de viforul ispitelor, la hmanul Tău 
cel lin alergând, strig către Tine: scoate din stricăciune viaţa mea, Mult Milostive. 

Condac, glasul al 4-lea: 


Podobie: Cel ce Te-ai înălţat pe Cruce de bunăvoie, poporului Tău celui nou, nu- 
mit cu numele Tău, îndurările Tale dăruieşte-i, Hristoase Dumnezeule. Veseleşte 
cu puterea Ta pe binecredincioşii creştini, dăruindu-le lor biruinţă asupra celui po- 
trivnic, având ajutorul Tău armă de pace, nebiruită biruinţă. 


Ca o vistierie de mult preţ şi izvor ce izvorăşte ape de tămăduiri, a dat Stăpânul 
moaştele voastre celor de pe pământ; care şterg neputinţele patimilor cele de multe 
feluri, şi dau neîncetat dar sufletelor. Pentru aceasta Carpe şi Papile, cu un glas şi 
cu dragoste, săvârşim pomenirea voastră. 


Icos: Înţelepciunea lui Dumnezeu cea mai înainte de veci şi Cuvântule, goneşte 
negura minţii mele, şi-mi dă cuvânt de înţelepciune, ca un Dumnezeu, ca să laud pe 
cei ce au urmat cu dragoste şi râvnă, dumnezeieştilor Tale patimi; ca pe cei ce au 
luat după vrednicie, de la tine Stăpânul tuturor, răsplătiri pentru nevoinţe. Că aicea 
adunările credincioşilor, înconjurând sicriul moaştelor, au pururea sănătate, Papile 
şi Carpe, cu un glas săvârşim pomenirea voastră. 


Sinaxar 


În această lună, în ziua a treisprezecea, pomenirea Sfinţilor mucenici: Carp şi 
Papil, Agathodor şi Agathonica. 


Stih: Carp şi Papil, două roduri a lui Dumnezeu prea iubite. 
Tăindu-se toată uşa Cerului li se deschide. 

Pe Agathodor îl aşteaptă mulțimea darurilor. 

Ca celui ce s-a nevoit mult la răbdarea bătăilor, 

Nu ţi s-a făcut împiedicare Agathonico muceniţă, 

Către dumnezeiescul sfârşit cel prin sabie, femeiasca neputinţă. 
Pe Carp, cu Papil împreună. În treisprezece sabia îi omoară. 


Aceşti sfinți mucenici ai lui Hristos au fost pe vremea împăratului Deciu şi a lui 
Valerian antipatul Asiei, cu meşteşugul doctori. Sfântul Carp era episcop Tiatinilor, 
iar Papil era hirotonit diacon de acest Carp. 


Deci, prinzându-se de către domn, şi întrebându-se, mărturisiră înaintea tuturor 
numele Domnului Hristos, şi silindu-i să facă jertfă la idoli, şi neînduplecându-se, 
îi legară pe lângă cai, târându-i de la Tiatira până la Sardia, şi acolo spânzurându-i 
de un lemn îi strujiră. 

Atunci şi Sfântul Agathodor slugă fund sfinţilor, şi urmându-le se întări de dumne- 
zeiescul înger şi mărturisi pe Hristos. Deci spânzurându-l şi pe el, îl bătură cumplit 
cu toiege. Şi aşa bătându-se, şi-a dat duhul în mâinile lui Dumnezeu. 


Iar Sfântul Carp spânzurat fiind, a râs; şi întrebându-se de către domn: Pentru ce ai 
râs Carpe ? Zise: Văzui mărirea Domnului meu şi mă bucurai. 


Iar pe Papil l-au legat de patru pari, şi l-au ridicat sus, apoi îl împroşcară cu pietre, 
de care a fost nevătămat. După aceea aducându-se de faţă sfinţii împreună, îi tăvă- 
liră peste spini în sus şi în Jos, şi bătându-i deasupra pe pântece. 


După aceea i-au dat ca să-i mănânce fiarele: atunci un leu, o minune grăind cu glas 
omenesc, şi răcnind, oprea pe muncitori de la atâta nemilostivire. lar ei îşi astupau 
urechile, şi bătându-le cu piroane încălțăminte de fier în picioare, i-au aruncat în 
cuptor; atunci şi pe Agathonica sora Sfântului Papil. Şi rămânând sfinţii nearşi şi 
nevătămaţi, li s-au tăiat capetele cu sabia. 


Tot în această zi, pomenirea Sfântului mucenic Florentie. 


Stih: O, a mucenicului Florentie adică îndrăznire. 
Care aleargă către foc, ca şi către răcorire. 


Sfântul mucenic Florentie, a fost din cetatea Tesalonicului. Şi fiind creştin şi râv- 
nitor binelui, ocăra şi defăima înaintea tuturor, pe dumnezeii elinilor; întărea pe 
creştini în credinţa cea în Hristos, şi-i îndemna în tot chipul spre lucrarea dumne- 
zeieştilor porunci. Deci făcând el aşa, se prinse de ighemonul cetăţii, şi întrebându- 
se, mărturisi pe Hristos cu îndrăzneală fără frică înaintea tuturor, că există 
Dumnezeu mai înainte de veci şi făcătorul tuturor; şi că dumnezeii păgânilor, sunt 
lemne, pietre, aur, argint, aramă, fier, idoli fără suflet şi fără simţire. Acestea 
zicând, îl bătură cumplit, îl spânzurară de un lemn, şi-l strujiră; şi aprinzând foc 
mare, îl aruncară în mijlocul focului; iar el bucurându-se şi rugându-se într-însul şi 
mulţumind lui Dumnezeu, se săvârşi. 


Tot în această zi, pomenirea Sfântului mucenic Dioscor. 


Stih: Tăindu-se Dioscor, pe Dia l-a ruşinat, 
Ca pe cel ce de pierzarea omenească nu s-a săturat. 


Acesta a mărturisit pe vremea împărăției lui Dioclețian, trăgându-se cu neamul din 
schinopoliţi, şi cu vrednicia era sfetnic. Deci socotind toate lucrurile lumii acesteia 

ca nişte gunoaie, numai ca să dobândească pe Hristos, a luat îndrăzneală, şi stând 
înaintea Domnului Lucilian, înfruntându-l, şi mai vârtos batjocorindu-l, întru nimic 
îi socotea înfricoşările şi amăgirile; mai ales când acela arătă sfântului focul şi 
organele vârtejelor, şi alte multe feluri de munci. Însă toate acestea au rămas nelu- 
crătoare, şi s-au arătat ca o nimica înaintea bărbăţiei şi a mărimii de suflet a 
mucenicului. Pentru aceasta la cea mai din urmă, cu sabia i-a tăiat sfântul lui cap. 


Tot în această zi, Sfântul părintele nostru Nichita Patriciu, mărturisitorul. 


Stih: Pentru dumnezeieştile icoane suferă întristându-se, 
Se bucură însă Nichita, îngereşte veselindu-se. 


Acesta s-a născut în Paflogia, din părinţi creştini şi iubitori de Dumnezeu; se zice 
că era rudenie împărătesei Teodora. Deci dându-se la învăţătură şi la Sfintele 
Scripturi, merse în Constantinopol fiind de şaptesprezece ani. Şi ținând atunci Irina 
sceptrurile împărăției, şi aflând că copilul era scopit încă de părinţii săi l-a luat în 
casă, şi peste puţină vreme, ajunse de a fost mai mare peste toţi ai casei ei. Şi 
ajungând la vrednicia Patriciilor, se puse voievod Siciliei. 


De atunci trăind bine, precum iubeşte Dumnezeu, şi vrând să se călugărească, nu-l 
lăsară împărații Nichifor şi fiul său, Stavrachie. lar apoi împărățind Mihail (adică 
Rangave care şi Curopalat se zicea), abia după multe rugăciuni, i-au dat voie, însă 
călugăr să se facă iar din cetate să nu iasă; ci dându-i mănăstirea Hrisoniche la 
poarta cea de aur, îi porunci să petreacă acolo. 


Și era de cincizeci de ani când s-a călugărit; şi la această mănăstire s-a aflat, până 
în zilele împărăției lui Leon Armeanul luptătorul de icoane. Deci dacă a văzut, 
necinstea ce i se făcea icoanelor, ieşi din cetate şi merse la un metoh pe care îl 
dăruise el mânăstirii, şi se amestecă cu frații cei mai proşti, mâncând cu ei, şi 
lucrând împreună cu ei. lar oarecari din clevetitori făcând voia luptătorului de 
Dumnezeu, îi spuse că acesta avea o icoană a Mântuitorului, care din credinţă o 
luase de la Roma. Deci, se trimise unul din rânduiala sa înfricoşându-l cu cuvinte 
aspre şi cu îngroziri, şi cerându-i să-i dea cinstita icoană. 


Iar el nevrând, răspunse: Nu este a mea această cinstită icoană, ci este a lui Dumne- 
zeu, şi s-a dăruit în sfintele odoare ale bisericii. Deci apucând pe alt frate, ca să-i 
arate ceea ce căuta, intră în biserică, şi aflându-o o luă, ca şi cum ar fi fost lucru de 
NIMIC ŞI o aruncă fără de cinste la aşternutul picioarelor lui. 

Sfântul văzând aceasta suspină dintru adâncul inimii, socotind că aceasta era să-i 
fie începătura bântuielilor. Deci, vrând să plece trimisul împărătesc, închise pe 
sfântul, să nu iasă nicidecum de acolo. 


După acestea luând împărăţia Teofil luptătorul de Dumnezeu, şi acesta purtând şi 
el război împotriva sfintelor icoane, trimise şi către sfântul pe un oarecare Teodosie 
să-l spună înaintea celor ce se aflau acolo că, sau să se împărtăşească cu patriarhul 
Antonie, şi să nu se închine icoanelor sau în acel ceas să fie izgonit, iar sfântul 
zise: Nu voi înceta niciodată, a mă închina icoanei lui Hristos şi Dumnezeului meu, 
măcar că aceasta nu vă place, iar pe Antonie avându-mi mintea întreagă, nu-l voi 
numi patriarh, ci prea curvar. Deci izgoneşte, taie, fă ce-ţi este voia; şi îndată îl 
izgoni de acolo, iar sfântul mulţumind lui Dumnezeu, şi luând cu dânsul trei frați, 
merse la alt metoh ce era acolo aproape, şi petrecând acolo sfânta patruzecime, 
până la pogorârea Sfântului Duh, se duse la Pantihia. Dar ieşise poruncă, să nu se 
primească creştinii cei ce fug. 


Îngrijindu-se sfântul, se întoarse la Erivol, şi acolo iarăşi cu grijă fiind pentru 
jafurile agarenilor, veni către dânsul un oarecare Nicolae rudenie a sa şi zise, că ar 
găsi mare odihnă, de ar vrea să meargă la metohul lui, ce se cheamă Zulupas, şi se 
duse acolo. Apoi peste puţină vreme îi merse poruncă, de la luptătorii de icoane, 
că, sau să se împărtăşească cu dânşii, sau să fugă de acolo. 


Deci ieşind şi de acolo, se duse la Catisia, şi aflând un locuşor mic îl cumpără, şi 
zidi o biserică în numele Sfinţilor Arhangheli, şi petrecând întru aceea câţiva ani, 
bine şi cu plăcere dumnezeiască, împreună cu fraţii ce erau cu dânsul, în cea de 
apoi se duse la mănăstirea cea de lângă mare; unde învățând pe monahi şi rugându- 
se pentru dânşii şi cunoscându-şi mai înainte mutarea către Domnul, a răposat; 
făcând şi în viaţa lui şi după moarte multe minuni, ajungând până la şaptezeci şi 
cinci de ani ai vieții sale. 


Tot în această zi, pomenirea Sfântului mucenic Veniamin, diaconul. 


Stih: Prin a soartei chinuitoare temniţă zăcând: 
Veniamin toată greutatea sufletească este lepădând. 


Acest fericit Veniamin era în zilele lui Isdigherd împăratul Persiei; fiind diacon la 
biserica lui Dumnezeu, a adus pe mulţi păgâni la dumnezeiasca cunoştinţă. Atunci 
a fost pârât ca un făcător de rele; pentru aceasta a fost bătut şi băgat în temniţă 
unde a zăcut doi ani. 

Deci venind un sol de la împăratul Romanilor, la împăratul Perşilor, şi aflând de 
aceasta, rugă pe împăratul, ca să slobozească pe Veniamin; iar împăratul zise: Se 
va lăsa el, să nu mai înveţe pe Maghi creştinătatea? 


Și solul răspunse: Aşa este împărate, să păzească în tot chipul poruncile tale pre- 
cum trebuie. 


lar Veniamin dacă auzi cuvintele solului, îi zise: peste putinţă este să nu împart eu 
lumina care am luat, căci de câtă certare este vrednic, cel ce va ascunde talantul, ne 
arată aievea învăţătura Sfintelor Evanghelii. 


Împăratul nepricepând nimica din acestea, porunci să-i dea drumul din legături; iar 
el iarăşi se ducea de făcea cele obişnuite. Pentru care mâniindu-se împăratul, făcu 
douăzeci de ţepuşe de trestii ascuţite şi i le băgă pe sub unghiile mâinilor, şi ale 
picioarelor. Şi văzându-l că socotea muncile ca nişte jucării, făcu altă ţepuşă de 
trestie ascuţită, şi o puse în mădularul udului, care punând-o şi scoţând-o adesea, 
făcea dureri nesuferite sfântului. Apoi după munca această, acea fiară fără de 
omenie porunci, să-i îndese prin şezut un lemn gros care avea de toate părțile 
noduri; şi aşa şi-a dat duhul său către Domnul viteazul nevoitor. 


Tot în această zi, Sfântul mucenic Antigon care s-a săvârşit prin foc. 


Stih: Hristoase al meu pentru bunătăţile de acolo voi fi murind: 
Zice Antigon, arderea de aici mai mult cinstind. 


Tot în această zi, Sfânta nouă muceniță Hrisi, care s-a nevoit în oarecare loc al 
eparhiei Megienilor ce se numeşte Slatina, la anul una mie şapte sute nouăzeci 


şi cinci, în bucăţi tăindu-se s-a săvârşit. 


Stih: În munci ca aurul în topitoare, 
Hrisi te-ai arătat cu totul strălucitoare. 


Cu ale lor sfinte rugăciuni, Doamne, miluieşte-ne şi ne mântuieşte pe noi, Amin. 
Cântarea a 7-a 
Irmos: Dătător de rouă cuptorul l-a făcut îngerul, cuvioşilor tineri; iar pe haldei 


arzându-i porunca lui Dumnezeu, pe muncitorul l-a plecat a striga: Binecuvântat 
eşti Dumnezeul părinților noştri. 

Pironire picioarelor aţi răbdat prea cinstiţilor mucenici, şi aşa mergând pe cale şi 
cântând lui Dumnezeu, aţi sfărâmat ca praful boldurile necredinţei, şi aţi întărit 
buna credinţă. 

Muncindu-vă aţi strălucit mai mult decât soarele, mucenicilor vrednici de minune, 
şi aţi gonit toată negura rătăcirii idolilor, dăruind pururea credincioşilor luminarea 
cunoștinței de Dumnezeu. 

Slavă..., 

Aprinzându-se mare văpaie, ca să vă aruncaţi într-însa, prea fericita Agathonica 
văzând, striga lui Hristos: Nu mă lipsi de ceata mucenicilor tăi Dumnezeul pă- 
rinților. 


Și acum..., a Născătoarei 


Ca un izvor nedeșşertat te avem Stăpână, ajutor şi tare întărire curată, zid şi 
acoperământ bun; să nu ne lipsim niciodată de sprijineala ta noi robii tăi. 


Cântarea a 8-a 
Irmos: Din văpaia cuvioşilor... 


Văzând Agathonica muceniţa, că Carp şi Papil s-au dat focului, a venit către ei 
dănţuind cu dor înfierbântat; care şi Treimea închipuind, erau păziţi. 


Luând graiul Stăpânului înţelepților, vă rugaţi pentru cei ce vă ucideau. Pentru 
aceea şi vouă tăindu-vi-se capetele dimpreună, v-aţi dat Duhul în mâinile Domnu- 
lui. 


Binecuvântăm pe Tatăl şi pe Fiul şi pe Sfântul Duh, Domnul. 


Pâraiele sângiurilor voastre prea lăudaţilor, ni s-au făcut nouă stropire şi vindecare; 
că au pierdut rătăcirea idolească, şi au propovăduit curat pe Dumnezeul tuturor. 


Și acum..., a Născătoarei 
Născătoare de Dumnezeu ceea ce eşti iertătoare, care ai născut pe Mântuitorul cel 


lesne iertător, vezi necazul şi suspinul poporului tău, şi grăbeşte a te ruga Lui, să 
Se milostivească spre noi. 

Irmosul: 


Să lăudăm, să binecuvântăm şi să ne închinăm Domnului, cântându-l şi prea 
înălțându-L pe Dânsul întru toți veci. 


Din văpaia cuvioşilor rouă ai izvorât, şi jertfa dreptului cu apă o ai ars; că toate le 
faci Hristoase cu singură voirea; pe Tine Te prea înălțăm întru toţi vecii. 


Cântarea a 9-a 

Irmos: Pe Dumnezeu a-L vedea... 

Apropiindu-vă acum de Lumina cea dumnezeiască, luminaţi Biserica cu raze de 
rugăciuni, gonind din ea cumplita părere cea întunecoasă a necunoştinţei luptă- 
torilor de icoane şi întărindu-o cu dreapta credinţă cea către Dumnezeu. 

Cetele vrăjmaşilor draci goniţi-le, şi de supărări feriți-ne pe noi fericiților; şi 
mântuiţi cu voia lui Dumnezeu de toată slăbiciunea şi boala, pe cei ce aleargă la 
Biserica voastră, Carpe şi Papile. 

Slavă..., 

Curgerea lacrimilor mele nu o lepădaţi, o însoţire de sfinți pătimitori ! Şi ca unii ce 
aveţi acum îndrăzneală către Stăpânul Hristos, rugaţi-vă Lui să mă scoată de la 
întuneric, şi să mă învrednicească luminii celei neînserate. 

Și acum..., a Născătoarei 

Cântare aduc ţie cu dragoste Stăpână, din spurcatele mele buze eu ticălosul, şi mă 
rog : Izbăveşte-mă din noroiul faptelor mele, şi pe toţi cei ce cu credinţă te laudă pe 
tine, învredniceşte-i stării celei de-a dreapta Fiului tău. 

Irmosul: Pe Dumnezeu a-L vedea nu este cu putinţă oamenilor, spre care nu cu- 
tează a căuta Oştile îngereşti; iar prin tine, Preacurată, S-a arătat oamenilor, Cu- 
vântul Intrupat. Pe care mărindu-L cu Oştile cereşti, pe tine te fericim. 


Luminânda sfinţilor 


Podobie: Femei auziţi... 

Fiind împreună cu Dumnezeu Atotţiitorul, prea fericiţilor şi luminându-vă cu stră- 
lucirile cele de acolo, purtătorilor de chinuri, Carpe ierarhe al lui Hristos şi Papile 
pururea pomenite, purtătorilor de cununi mucenici, aduceţi-vă aminte de cei ce 
săvârşesc pomenirea voastră cea pururea luminată. 


A Născătoarei, asemenea 


Pe una Maica lui Dumnezeu neîncetat o fericim, cei ce ne-am mântuit prin dumne- 
zeiască naşterea ei cea mai presus de fire; şi după vrednică datorie slăvim pe Stă- 
pâna Născătoarea de Dumnezeu. Că ne-a născut Mântuitor de greşelile cele de 
demult, pe Hristos, Cel ce este Unul din Treime. 


Și cealaltă slujbă a Utreniei după rânduială şi Otpustul. Apoi Liturghia după regula 
ştiută. 

Canon de rugăciune către Sfinţii mucenici Carp şi Papil şi către cei împreună 
cu dânşii 


Troparul Sfinților mucenici Carp şi Papil, glasul al 4-lea: Mucenicii Tăi, Doamne, 
întru nevoinţele lor, cununile nestricăciunii au dobândit de la Tine, Dumnezeul 
nostru. Că având tăria Ta, pe chinuitori au învins; zdrobit-au şi ale demonilor 
neputincioase îndrăzniri. Pentru rugăciunile lor, mântuieşte sufletele noastre, Hri- 
stoase Dumnezeule. 


Cântarea 1 


Irmos: Ca pe uscat umblând Israel, cu urmele prin adânc, pe prigonitorul Faraon 
văzându-l înecat, a strigat: lui Dumnezeu cântare de biruinţă să-l cântăm. 


Stih: Sfinţilor mucenici, rugaţi-vă lui Dumnezeu pentru noi. 
Cer de la tine Hristoase să se lumineze sufletul meu cel întunecat cu Lumina 


Dumnezeirii Tale celei fără de început şi să mi se dea cuvânt ca să laud după 
vrednicie pe aceşti înţelepţi mucenici. 

Stih: Sfinţilor mucenici, rugaţi-vă lui Dumnezeu pentru noi. 


Lepădându-vă, purtătorilor de chinuri, de toată îndulcirea cea de pe pământ, v-aţi 
într-armat gândul către Calea cea cerească, întâi prin sihăstrie şi acum prin sânge. 


Slavă Tatălui şi Fiului şi Sfântului Duh. 


Lesne aţi putut, înţelepţilor, a răbda toată supărarea prin puterea cea dumnezeiască, 
prin care, surpând toată puterea vrăjmaşului, aţi căpătat laudă. 


Şi acum şi pururea şi în vecii vecilor. Amin (a Născătoarei). 


Fiind eu învechit mai de demult din sfatul vicleanului şarpe, nesuferind Dumnezeu 
să mă vadă pierdut, sălăşluindu-Se întru tine, Preacurată, m-a înnoit. 


Cântarea a 3-a 

Irmos: Nu este sfânt precum Tu... 

Stih: Sfinţilor mucenici, rugaţi-vă lui Dumnezeu pentru noi. 

Ca unii ce aţi păzit în adevăr ceea ce este după chipul Ziditorului, nu aţi plecat 
genunchii la închinăciunile cele împotriva lui Dumnezeu ale neamurilor, ci cu 
rugăciune nebiruită le-aţi surpat. 

Stih: Sfinţilor mucenici, rugaţi-vă lui Dumnezeu pentru noi. 

Din porunca cea necredincioasă a judecătorului, despuindu-se trupeşte vitejii, s-au 
îmbrăcat cu Hristos, pentru care, ca pe nişte berbeci de jertfă, legându-se cu lanţuri, 
îi ducea. 


Slavă Tatălui şi Fiului şi Sfântului Duh. 


Văzând Stăpânul tuturor nestrămutarea nădejdii voastre în EI, aievea, prin îngeri 
noaptea, vă îndemna, măriților, să fiţi îndrăzneţi în chinuri. 


Şi acum şi pururea şi în vecii vecilor. Amin (a Născătoarei). 

Fiindu-mi sufletul tare bolnav, Stăpână, pentru mulțimea multelor mele greşeli, 
tămăduieşte-l cu rugăciunea ta cea fierbinte către Dumnezeu şi-mi vindecă patimile 
trupului. 


Irmosul: Nu este sfânt precum Tu, Doamne, Dumnezeul meu, care ai înălţat frun- 
tea credincioşilor Tăi, Bunule şi ne-ai întărit pe noi pe piatra mărturisirii Tale. 


Cântarea a 4-a 


Irmos: Hristos este Puterea mea, Dumnezeu şi Domnul, cinstita Biserică cu dum- 
nezeiască cuviinţă cântă, grăind: din cuget curat întru Domnul prăznuind. 


Stih: Sfinţilor mucenici, rugaţi-vă lui Dumnezeu pentru noi. 

Aleasă jertfă aţi adus lui Dumnezeu cu credință, măriţilor purtători de chinuri, pe 
lăudatul Agathodor, lepădându-vă de înşelăciunea vrăjmaşului, pentru dragostea 
lui Hristos. 


Stih: Sfinte mucenice Carp, roagă-te lui Dumnezeu pentru noi. 


Cu otrava şarpelui înnebunindu-se tiranul şi poruncind să te lege pe tine, Sfinte 
mucenice Carp, să-ţi jupoaie coastele şi iarăşi să te ardă cu foc, n-a slăbit tăria ta. 


Stih: Sfinte mucenice Papil, roagă-te lui Dumnezeu pentru noi. 

Dorind a vedea Cămara cea de mire a Stăpânului, Sfinte Papil, spânzurat fiind, nu 
te-ai înspăimântat de a fi jupuit, nici de focul cel ce te îngrozea, nu te-ai sfiit, 
dumnezeiescule. 


Şi acum şi pururea şi în vecii vecilor. Amin (a Născătoarei). 


Văzând Adam că vine Dumnezeu din pântecele tău, Stăpână, ca din întunericul 
patimi striga ţie: răpeşte-mă pe mine cu mijlocirea ta din nevoile morții. 


Cântarea a 5-a 
Irmos: Cu dumnezeiască strălucirea ta, Bunule, sufletele celor ce mânecă la Tine 


cu dragoste, mă rog, luminează-le, ca să Te vadă, Cuvinte al lui Dumnezeu, pe 
Tine Adevăratul Dumnezeu, cel ce chemi pe toţi din negura greşelilor. 

Stih: Sfinte mucenice Papil, roagă-te lui Dumnezeu pentru noi. 

Ca nişte săgeți prunceşti ai socotit împroşcările cu pietre ale celor fărădelege, fiind 
legat, de trei ori, fericite Papil; că erai îmbrăcat cu podoaba credinţei cea cu ade- 
vărat nebiruită. 

Stih: Sfinte mucenice Carp, roagă-te lui Dumnezeu pentru noi. 

Făcutu-s-a vrăjmaşul ca mort din răbdarea ta, fericite şi din vitejia ta cea tare; că ai 
fost îmbrăcat cu tărie, de la Dumnezeu arătat, prin care ai biruit îndoit război, 
Sfinte Carp. 

Slavă Tatălui şi Fiului şi Sfântului Duh. 

Gurile fiarelor le-aţi încuiat, ca şi Daniel cu arme cele dumnezeieşti, Sfinților 
mucenici Carp şi Papil. Şi le-aţi făcut a propovădui cu credinţă, că voi sunteți 
mucenici pătimitori. 

Şi acum şi pururea şi în vecii vecilor. Amin (a Născătoarei). 

Glăsuit-a mai înainte Isaia, că numai tu, Preacurată, vei naşte pe Fiul lui Dum- 
nezeu, pe Emmanuel, cel ce a voit să Se asemene cu noi pentru milostivire şi să ne 
izbăvească din stricăciune. 

Cântarea a 6-a 

Irmos: Marea vieţii văzând-o... 


Stih: Sfinţilor mucenici, rugaţi-vă lui Dumnezeu pentru noi. 


Intărindu-vă cu Duhul şi luminând de la Dânsul răcorire, nebiruiţilor, aruncându-vă 
în var nestins, nicicum nu v-aţi ars; ci, l-aţi făcut ca nişte pietre. 


Stih: Sfinţilor mucenici, rugaţi-vă lui Dumnezeu pentru noi. 
Cu apele învățăturilor ai adăpat sufletele binecredincioşilor, pururea pomenite; şi 
pentru aceea, te-a arătat pe tine Hristos în lume izvor îndestulat de minuni, prea 


fericite. 


Slavă Tatălui şi Fiului şi Sfântului Duh. 

Cu osârdie strigau ca dintr-o gură purtătorii de lupte: Doamne, nici foamea, nici 
scârbele, nici goana, nu va putea să ne despartă pe noi, Stăpâne, de dragostea Ta. 


Şi acum şi pururea şi în vecii vecilor. Amin (a Născătoarei). 


Pe Adam cel dintâi zidit, sfatul femeiesc l-a omorât odinioară; iar acum, încăpând 
Dumnezeu în pântecele tău, Stăpână, l-a înviat şi iarăşi l-a făcut fiu al Luminii. 


Irmosul: Marea vieţii văzând-o, înălțându-se de viforul ispitelor, la limanul Tău 
cel lin alergând, strig către Tine: scoate din stricăciune viaţa mea, Mult Milostive. 


Condac, glasul al 4-lea: 


Podobie: Cel ce Te-ai înălţat pe Cruce de bunăvoie, poporului Tău celui nou, nu- 
mit cu numele Tău, îndurările Tale dăruieşte-i, Hristoase Dumnezeule. Veseleşte 
cu puterea Ta pe binecredincioşii creştini, dăruindu-le lor biruinţă asupra celui po- 
trivnic, având ajutorul Tău armă de pace, nebiruită biruinţă. 


Ca o vistierie de mult preţ şi izvor ce izvorăşte ape de tămăduiri, a dat Stăpânul 
moaştele voastre celor de pe pământ; care şterg neputinţele patimilor cele de multe 
feluri şi dau neîncetat har sufletelor. Pentru aceasta, Sfinților Carp şi Papil, cu un 
glas şi cu dragoste săvârşim sfântă pomenirea voastră. 


Cântarea a 7-a 

Irmos: Îngerul a făcut cuptorul dătător de rouă cuvioşilor tineri; iar pe haldei 
arzându-i porunca lui Dumnezeu, pe tiranul l-a plecat a striga: Binecuvântat eşti, 
Dumnezeul părinților noştri! 

Stih: Sfinţilor mucenici, rugaţi-vă lui Dumnezeu pentru noi. 

Pironirea picioarelor aţi răbdat, prea cinstiților mucenici şi aşa, mergând pe cale şi 
cântând lui Dumnezeu, aţi sfărâmat ca praful boldurile necredinţei şi aţi întărit 
dreapta credinţă. 

Stih: Sfinţilor mucenici, rugaţi-vă lui Dumnezeu pentru noi. 

Luptându-vă, aţi strălucit mai mult decât soarele, mucenicilor vrednici de minune 


şi aţi alungat toată negura rătăcirii idolilor, dăruind pururea credincioşilor lumi- 
narea cunoștinței de Dumnezeu. 

Slavă Tatălui şi Fiului şi Sfântului Duh. 

Aprinzându-se mare văpaie, ca să vă aruncaţi într-însa, prea fericita Agathonica, 
văzând, striga lui Hristos: nu mă lipsi de ceata mucenicilor Tăi, Dumnezeul 
părinților. 


Şi acum şi pururea şi în vecii vecilor. Amin (a Născătoarei). 


Ca un izvor nedeşertat te avem, Stăpână, ajutor şi tare întărire curată, zid şi aco- 
perământ bun. Să nu ne lipsim niciodată de sprijinul tău noi, robii tăi. 


Cântarea a 8-a 
Irmos: Din văpaie cuvioşilor... 
Stih: Sfinţilor mucenici, rugaţi-vă lui Dumnezeu pentru noi. 


Văzând muceniţa Agathonica că Sfinţii Papil şi Carp au fost daţi focului, a venit 
către ei dănțuind cu dor înfierbântat; pe care şi Treimea închipuind, ei erau închişi. 


Stih: Sfinţilor mucenici, rugaţi-vă lui Dumnezeu pentru noi. 

Luând graiul Stăpânului, înţelepților, vă rugaţi pentru cei ce vă ucideau. Pentru 
aceea şi vouă tăindu-vi-se capetele dimpreună, v-aţi dat duhul în mâinile Domnu- 
lui. 

Binecuvântăm pe Tatăl şi pe Fiul şi pe Sfântul Duh, Domnul. 

Pâraiele sângiurilor voastre, prea lăudaţilor, ni s-au făcut nouă stropire şi vinde- 
care; că au pierdut rătăcirea idolească şi au propovăduit curat pe Dumnezeul tutu- 
Tor. 

Şi acum şi pururea şi în vecii vecilor. Amin (a Născătoarei). 

Născătoare de Dumnezeu, ceea ce eşti iertătoare, care ai născut pe Mântuitorul cel 
lesne iertător, vezi necazul şi suspinul poporului tău şi grăbeşte a te ruga Lui, să Se 


milostivească spre noi. 


Irmosul: 

Să lăudăm, să binecuvântăm şi să ne închinăm Domnului, cântându-l şi prea 
înălţându-L. pe Dânsul întru toţi vecii. 


Din văpaie, rouă ai izvorât cuvioşilor şi jertfa dreptului cu apă ai ars-o; că toate le 
faci, Hristoase, cu singură voirea; pe Tine Te prea înălțăm întru toţi vecii. 


Cântarea a 9-a 

Irmos: Pe Dumnezeu a-L vedea... 

Stih: Sfinţilor mucenici, rugaţi-vă lui Dumnezeu pentru noi. 

Apropiindu-vă acum de Lumina cea dumnezeiască, luminaţi Biserica cu raze de 
rugăciuni, gonind din ea cumplita părere cea întunecoasă a necunoştinţei luptă- 
torilor împotriva icoanelor şi întărind-o cu dreapta credinţă cea către Dumnezeu. 
Stih: Sfinţilor mucenici, rugaţi-vă lui Dumnezeu pentru noi. 

Cetele vrăjmaşilor demoni alungaţi-le şi de supărări feriţi-ne pe noi, fericiţilor şi 
mântuiţi cu voia lui Dumnezeu de toată slăbiciunea şi boala pe cei ce aleargă la 
Biserica voastră, Sfinților mucenici Carp şi Papil. 

Slavă Tatălui şi Fiului şi Sfântului Duh. 

Curgerea lacrimilor mele nu o lepădaţi, o, însoţire de sfinți pătimitori! Și ca unii ce 
aveţi acum îndrăzneală către Stăpânul Hristos, rugaţi-vă Lui să mă scoată de la 
întuneric şi să mă învrednicească de Lumina cea Neînserată. 

Şi acum şi pururea şi în vecii vecilor. Amin (a Născătoarei). 

Cântare aduc ţie cu dragoste, Stăpână, din spurcatele mele buze eu, ticălosul şi mă 
rog: izbăveşte-mă din noroiul faptelor mele şi pe toţi cei ce cu credinţă te laudă pe 
tine, învredniceşte-i de starea cea de-a dreapta Fiului tău. 

Irmosul: Pe Dumnezeu a-L vedea nu este cu putință oamenilor, spre care nu 
cutează a căuta Oştile îngereşti; iar prin tine, Preacurată, S-a arătat oamenilor, 


Cuvântul Întrupat. Pe care mărindu-L cu Oştile cereşti, pe tine te fericim. 


Sedelna, glasul al 3-lea. Podobie: Dumnezeieştii credinţe... 

Fiind într-armaţi cu armele credinţei, aţi stricat rânduielile celor fără de Dumnezeu, 
purtătorilor de chinuri, prea lăudaţi şi aţi luat cununa nestricăciunii, săvârşind calea 
muceniciei, Sfinților Carp şi Papil. Rugaţi-vă lui Hristos Dumnezeu să ne dăruiască 
nouă mare mulă. 


Sedelna Preasfintei Născătoare de Dumnezeu, glasul al 3-lea. Podobie: Dumne- 
zeieştii credinţe... 


Făcutu-te-ai cort dumnezeiesc al Cuvântului, una prea curată Maică Fecioară, 
întrecând pe îngeri cu curăţia. Deci şi pe mine, cel ce m-am făcut mai întinat decât 
toți cu greşelile trupului, curăţeşte-mă prin rugăciunile tale, cu apele cele dumne- 
zeieşti, prea cinstită, dându-mi mila ta cea mare. 


Sedelna Sfintei Cruci şi a Preasfintei Născătoare de Dumnezeu, glasul al 3-lea. 
Podobie: Dumnezeieştii credinţe... 


Mieluşeaua Cuvântului cea neîntinată, Fecioara Maica cea nestricată, văzând 
spânzurat pe Cruce pe Cel ce a odrăslit dintr-Însa fără dureri, tânguindu-se, ca o 
Maică striga: vai mie, Fiul meu, cum pătimeşti, vrând să izbăveşti pe om de pati- 
mile cele necinstite! 

Acatistul Sfântului marelui mucenic Carp, episcopul Pergamului 


IO 


TpP 


PONOR 


prăznuire la 13 octombrie 


Sfântul mucenic Carp este mucenicul păstoriei creştine. În Sfânta Episcopie din 
Râmnicul Vâlcea, unde este o „părticică din oseminte”, se cinsteşte îndeosebi, atât 
de către preoţii slujitori, cât şi de către credincioşi. 1 se citeşte şi Acatistul adesea, 
mai ales când se cere de către cei în diferite necazuri. 


Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 

Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 

Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 


poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 

Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Şi întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, Care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 


După obişnuitul început se zice Troparul din Minei, apoi: 


Condac 1 

Păstor al turmei lui Hristos, ţi-ai pus viaţa pentru oi, că mucenicie ai răbdat, ca pe 
cei pierduţi să câştigi şi la staulul creştin să-i aduci, pentru care şi noi cântăm: 
Bucură-te, Sfinte ierarhe Carp, bunul părinte al celor necăjiţi! 


Icosul 1 

Al Pergamului arhiereu, bine te-ai nevoit să îngrijeşti de Biserica lui Hristos, ca 
nimeni din credincioşi să nu se piardă şi mai ales celor necăjiţi părinte te-ai făcut, 
şi aşa ai rămas chipul părintesc, şi pentru noi. 

Bucură-te, trâmbiţă a primilor creştini; 

Bucură-te, glas tare în pustia păgână; 

Bucură-te, vestirea bună în iadul idolesc; 

Bucură-te, mărturisitor al noii credinţe; 

Bucură-te, chip al Bisericii noi; 

Bucură-te, arhiereu al Noului Legământ; 

Bucură-te, totodată părintele celor necăjiţi; 

Bucură-te, braţe iubitoare ale celor rătăciţi; 

Bucură-te, aflătorule a celor pierduţi; 

Bucură-te, păstor al turmei lui Hristos; 

Bucură-te, Sfinte ierarhe Carp, bunul părinte al celor necăjiţi! 


Condacul al 2-lea 
Ca o lumină ai apărut în Pergam, în locurile cu mare negură păgână ce împovăra pe 
toţi, şi aşa te-ai făcut răsăritul de sus, al cântării de: Aliluia! 


Icosul al 2-lea 

Toţi necăjiţii şi oropsiţii, toţi cu duhurile necurate, plini de patimile urâte, toți au 
alergat la tine, cărora te-ai făcut părinte primitor, ca cel din Evanghelie. 
Bucură-te, înțeleptul Evangheliei lui Hristos; 

Bucură-te, aprins de cuvântul cel prea sfânt; 

Bucură-te, învăpăiat cu duhul înfăptuirii; 

Bucură-te, bun început al creştinătăţii; 

Bucură-te, desţelinător de buruieni păgâne; 

Bucură-te, scoaterea neghinelor rele; 

Bucură-te, secerătorul holdei curăţite; 

Bucură-te, semănătorul de sămânță bună; 

Bucură-te, grădinarul lucrător; 

Bucură-te, scoaterea spinilor din răsaduri; 

Bucură-te, paza de pânditorii stricători; 

Bucură-te, Sfinte ierarhe Carp, bunul părinte al celor necăjiţi! 


Condacul al 3-lea 
Se clădise Biserica şi toţi cei rătăciţi erau acum binecredincioşi, când iată, groaz- 
nică furtună se porni şi prigoana se dezlănţui împotriva celor ce cântau: Aliluia? 


Icosul al 3-lea 

Împăratul păgân cu dregătorii lui, cereau tuturor închinarea la idoli, şi tu ca un 
păstor al lui Hristos, ai fost primul ce ai sărit în apărare. 

Bucură-te, păstor ce stă în fruntea turmei; 

Bucură-te, că te faci primul apărător; 

Bucură-te, că nu te înfricoşezi de lupul răpitor; 

Bucură-te, că te lupţi cu vrăjmaşul; 

Bucură-te, că nu laşi pe nimeni răpit; 

Bucură-te, că tu primul sângerezi; 

Bucură-te, că tu primul te jertfeşti; 

Bucură-te, că te faci aprig luptător; 

Bucură-te, că te faci aprinsă vitejie; 

Bucură-te, bărbăție deodată vădită; 

Bucură-te, chip de adevărat păstor; 

Bucură-te, Sfinte ierarhe Carp, bunul părinte al celor necăjiţi! 


Condacul al 4-lea 
Prigoana nemiloasă a început să ucidă pe mulţi, să chinuie şi să schingiuiască pe 
cei neclintiţi în credinţă, să oprească pe cei ce cântă: Aliluia! 


Icosul al 4-lea 

Tu, Sfinte Carp, ca cel mai tare credincios creştin, ai început să strigi şi mai aprins 
vestirea lui Hristos, ce a înfricoşat pe prigonitori. 

Bucură-te, neschimbat de înfricoşarea stăpânitorilor; 

Bucură-te, înger pământesc ce nu se teme de rău; 

Bucură-te, că nici moartea nu te-a înspăimântat; 

Bucură-te, arhiereul jertfei crucii; 

Bucură-te, întâi stătător pe scaunul Biserici; 

Bucură-te, întâiul care însuşi se jertfeşte; 

Bucură-te, că nu te-ai ascuns de vrăjmaşi; 

Bucură-te, că ai stat primul în faţa lor; 

Bucură-te, că i-ai oprit să intre în cele sfinte; 

Bucură-te, că nu I-ai lăsat să le batjocorească; 

Bucură-te, că şi acum opreşti pe cei hulitori; 

Bucură-te, Sfinte ierarhe Carp, bunul părinte al celor necăjiţi! 


Condacul al 5-lea 
O, Sfinte arhiereule şi mucenice Carp, deosebită cinstire îți aducem, că păstor bun 
te-ai vădit şi mucenic adevărat, în cântarea de: Aliluia! 


Icosul al 5-lea 

Puţină este lauda, dar ştiind neputinţele şi patimile noastre, treci cu vederea cele de 
lipsă şi ca un bun părinte şi pe noi ne primeşte. 

Bucură-te, sabie de duh; 

Bucură-te, mărturisitorule neînfricat al lui Hristos; 

Bucură-te, luptătorul cu tot răul; 

Bucură-te, al poporului îndurător; 

Bucură-te, milostiv cu cei necăjiţi; 

Bucură-te, plin de iubire faţă de cei rătăciţi; 

Bucură-te, al bolilor tămăduitor; 

Bucură-te, al săracilor darnic; 

Bucură-te, cel ce strigă să vină toţi la Hristos; 

Bucură-te, adunarea fierbinte a dragostei; 

Bucură-te, dar pământesc pentru cele cereşti; 

Bucură-te, Sfinte ierarhe Carp, bunul părinte al celor necăjiţi! 


Condacul al 6-lea 
In temniţă cu mulți alți credincioşi ai fost batjocorit, dar pentru dragostea lui Hri- 
stos, toate le-ai suferit şi mult cântând: Aliluia! 


Icosul al 6-lea 

Orbirea păgână îi făcea pe prigonitori şi mai înverşunaţi, dar tu în credință şi mai 
hotărât te dovedeai, uimindu-i pe toți. 

Bucură-te, arhiereul lui Hristos, cel vrednic; 

Bucură-te, credință mai tare ca orice suferinţă; 

Bucură-te, cinste nemicşorată de batjocoriri; 

Bucură-te, că nici bătăile nu te speriau; 

Bucură-te, că nici foamea nu te slăbea; 

Bucură-te, hotărâre tare şi învingătoare; 

Bucură-te, al multora luminător; 

Bucură-te, al răbdării propovăduitor; 

Bucură-te, al cuvântului vieţii grăitor; 

Bucură-te, teolog şi înfăptuitor; 

Bucură-te, învăţător şi însuţi ascultător; 

Bucură-te, Sfinte ierarhe Carp, bunul părinte al celor necăjiţi! 


Condacul al 7-lea 
Porunca stăpânitorilor era aspră şi neîngăduitoare, dar tu, Sfinte arhiereu al cre- 
dinţei creştine, tot aşa de neclintit te-ai arătat, în cântarea de: Aliluia! 


Icosul al 7-lea 

Cu multe momeli căutau prigonitorii să te înşele, ca tu păstorule să-ţi laşi oile şi 
aşa să le poată răpi. 

Bucură-te, râvnitor, ca pe nimeni să nu pierzi; 

Bucură-te, apărător cu adevărat al Bisericii lui Hristos; 

Bucură-te, predicator puternic al Evangheliei; 

Bucură-te, arhiereu între arhierei; 

Bucură-te, părinte între părinți; 

Bucură-te, stâlp neclintit al Casei Domnului; 

Bucură-te, sprijinitor degrab al celor în nevoi; 

Bucură-te, îmblânzirea dușmanilor; 

Bucură-te, alungarea demonilor fermecători; 

Bucură-te, pavăza creştinilor; 

Bucură-te, scut în toate primejdiile; 

Bucură-te, Sfinte ierarhe Carp, bunul părinte al celor necăjiţi! 


Condacul al 8-lea 
Chipul arhieresc şi cel mucenicesc au strălucit şi mai mult unul prin altul, de se 
mirau prigonitorii, cum de puteai să le uneşti în cântarea de: Aliluia! 


Icosul al 8-lea 

Sfinte Carp, înălţimea arhieriei Bisericii lui Hristos şi podoaba muceniciei totodată, 
ne-ai rămas şi nouă chip de mare povăţuire duhovnicească. 
Bucură-te, munte al slujirii creştine; 

Bucură-te, înălțimea credinţei; 

Bucură-te, vulturul teologiei de sus; 

Bucură-te, porumbelul botezului de jos; 

Bucură-te, bogăţia de Duh Sfânt; 

Bucură-te, cetate a lui Dumnezeu; 

Bucură-te, zidul mai tare ca piatra; 

Bucură-te, grădina bine îngrijită; 

Bucură-te, rodire multă şi plină; 

Bucură-te, masă tuturor flămânzilor; 

Bucură-te, săturarea înfometaţilor; 

Bucură-te, Sfinte ierarhe Carp, bunul părinte al celor necăjiţi! 


Condacul al 9-lea 
Cum ai adunat odinioară pe toţi cei necăjiţi şi lipsiţi şi i-ai făcut credincioşii lui 
Hristos, aşa şi pe noi ne strânge de pe drumurile patimilor pierzătoare, ca să cân- 
tăm şi noi: Aliluia! 


Icosul al 9-lea 

Părinte sfinte Carp, eşti pomenit în veci în cartea însângerată a lumii, ca unul din- 
tre cei mari şi căpetenie. 

Bucură-te, părinte în ceata tuturor Sfinților părinţi; 

Bucură-te, dar al lui Dumnezeu pentru lume; 

Bucură-te, şi dar al lumii pentru Dumnezeu; 

Bucură-te, slujitor vrednic al altarului prea sfânt; 

Bucură-te, tu însuţi jertfă pe altar; 

Bucură-te, bine primită mireasmă; 

Bucură-te, tămâie binecuvântată de sus; 

Bucură-te, cel prin care se alungă toţi demoni vrăjitori; 
Bucură-te, luminarea minţii omenești; 

Bucură-te, deschiderea inimilor înrăite; 

Bucură-te, părinte ce pe toţi îi chemi la Hristos; 

Bucură-te, Sfinte ierarhe Carp, bunul părinte al celor necăjiţi! 


Condacul al 10-lea 
Au obosit păgânii cu muncile şi schingiuirile lor, că mai tare ca acestea te-ai arătat, 
şi vestirea lui Hristos şi mai mult s-a făcut, în cântarea de: Aliluia! 


Icosul al 10-lea 

Credinţa creştină în loc să fie distrusă şi mai mult s-a întărit, şi aşa după năvalnica 
furtună păgână, cerul şi mai senin s-a dezvelit. 

Bucură-te, vitejia biruitoare creştină; 

Bucură-te, biruinţa ce Hristos o aduce; 

Bucură-te, bucuria peste greaua întristare; 

Bucură-te, desfătarea după chinurile muceniceşti; 

Bucură-te, odihna după muncile cumplite păgâne; 

Bucură-te, că pământul are de acum noul Rai; 

Bucură-te, că păcatul lui Adam s-a spălat; 

Bucură-te, că Eva a călcat capul şarpelui; 

Bucură-te, că blestemul s-a dezlegat; 

Bucură-te, că iarăşi pomul vieţii s-a dăruit; 

Bucură-te, Biserica lui Hristos cea triumfătoare; 

Bucură-te, Sfinte ierarhe Carp, bunul părinte al celor necăjiţi! 


Condacul al 11-lea 
Şi noi adunaţi în Biserica lui Hristos, te cinstim pe tine arhiereule şi mare mucenic, 
ŞI cu toţi credincioşii noi cântăm: Aliluia! 


Icosul al 11-lea 

Grea a fost prigoana păgână, şi mai este şi acum răutatea ei ce mereu încearcă să 
surpe Biserica cea sfântă a lui Hristos, dar avându-vă pe voi, Sfinţilor, va fi mereu 
biruinţa creştină. 

Bucură-te, veghetor al dreptei credinţe; 

Bucură-te, că şi noi alergăm la ocrotirea ta; 

Bucură-te, că îţi cerem întărirea credinţei; 

Bucură-te, că îţi cerem luminarea inimi; 

Bucură-te, că îţi cerem ajutor în toate; 

Bucură-te, că te rugăm în neputinţele noastre; 

Bucură-te, astfel grabnic ajutătorule; 

Bucură-te, milostenie părintească; 

Bucură-te, bunătate peste fire; 

Bucură-te, braţele primitoare ale iubirii lui Hristos; 

Bucură-te, Sfinte ierarhe Carp, bunul părinte al celor necăjiţi! 


Condacul al 12-lea 
Cununa nestricată şi nepieritoare ai primit de la Hristos pe care L-ai slujit, ca plata 
ostenelilor şi bunei credinţe ce ai avut, cântând de acum pururea în ceruri: Aliluia! 


Icosul al 12-lea 

Dar nici de noi nu te-ai despărțit, ci şi mai mult de sus de noi te îngrijeşti, ca un 
adevărat părinte care nu-şi uită fiu săi. 

Bucură-te, păstorule şi părinte; 

Bucură-te, iubire de nimic împărțită; 

Bucură-te, dragoste ce nimic nu uită; 

Bucură-te, dăruire pentru toţi; 

Bucură-te, şi al copiilor primitor; 

Bucură-te, învăţător al tinerilor; 

Bucură-te, ocrotitorul fecioarelor; 

Bucură-te, sprijinitorul văduvelor; 

Bucură-te, că nimeni nu iese de la tine lipsit; 

Bucură-te, părinte, taina cea mare; 

Bucură-te, Sfinte ierarhe Carp, bunul părinte al celor necăjiţi! 


Condacul al 13-lea (de trei ori) 

Și de la noi, Sfinte arhiereule şi mucenice Carp, primeşte această laudă şi cinstire şi 
nu te scârbi de puţinătatea noastră, că asemenea de demult nu încetezi să primeşti 
pe toți necăjiţii în braţele tale prea iubitoare şi părinteşti, în cântarea de: Aliluia! 


Apoi se zic iarăşi: 


Condac 1 

Păstor al turmei lui Hristos, ţi-ai pus viaţa pentru oi, că mucenicie ai răbdat, ca pe 
cei pierduţi să câştigi şi la staulul creştin să-i aduci, pentru care şi noi cântăm: Bu- 
cură-te, Sfinte ierarhe Carp, bunul părinte al celor necăjiţi! 

Icosul 1 

Al Pergamului arhiereu, bine te-ai nevoit să îngrijeşti de Biserica lui Hristos, ca 
nimeni din credincioşi să nu se piardă şi mai ales celor necăjiţi părinte te-ai făcut, 
şi aşa ai rămas chipul părintesc, şi pentru noi. 

Bucură-te, trâmbiţă a primilor creştini; 

Bucură-te, glas tare în pustia păgână; 

Bucură-te, vestirea bună în iadul idolesc; 

Bucură-te, mărturisitor al noii credinţe; 

Bucură-te, chip al Bisericii noi; 

Bucură-te, arhiereu al noului Legământ; 

Bucură-te, totodată părintele celor necăjiţi; 

Bucură-te, braţe iubitoare ale celor rătăciţi; 

Bucură-te, aflătorule a celor pierduţi; 

Bucură-te, păstor al turmei lui Hristos; 

Bucură-te, Sfinte ierarhe Carp, bunul părinte al celor necăjiţi! 


Sursa: 


http://arhiepiscopiaramnicului.ro/acatiste/acatistul-sfantului-marelui-mucenic-carp- 
episcopul-pergamului 


(Extras din cartea: leromonah Ghelasie Gheorghe - Imnografie II Acatistier 
ediţie îngrijită şi adăugită de lerom. Ghelasie şi lerom. Valerian - Editura Platy- 
tera, Colecţia Isihasm) 

Imnografie 


Condacul Sfinților mucenici Carp şi Papil şi al celor împreună cu dânşii: Ca o 
vistierie de mult preţ şi izvor ce izvorăşte ape de tămăduiri, a dat Stăpânul moaştele 
voastre celor de pe pământ; care şterg neputinţele patimilor cele de multe feluri şi 
dau neîncetat har sufletelor. Pentru aceasta, Sfinților Carp şi Papil, cu un glas şi cu 
dragoste săvârşim sfântă pomenirea voastră. 


Troparul Sfinţilor mucenici Carp şi Papil şi al celor împreună cu dânşii: Mu- 
cenicii Tăi, Doamne, întru nevoinţele lor, cununile nestricăciunii au dobândit de la 
Tine, Dumnezeul nostru. Că având tăria Ta, pe chinuitori au învins; zdrobit-au şi 
ale demonilor neputincioase îndrăzniri. Pentru rugăciunile lor, mântuieşte sufletele 
noastre, Hristoase Dumnezeule. 

Vieţile Sfinţilor - Pătimirea Sfinţilor mucenici Carp, Papil, Agatodor şi 
Agatonica, sora lui Papil 


Ș: 
d, 
A A9CONIKI 


Este de mare folos a pomeni pe cei care au pătimit pentru Hristos, căci însăşi 
aducerea aminte a chinurilor lor poate deştepta gândul nostru spre dumnezeiasca 
dragoste şi să-i dea aripi pentru săvârşirea faptelor bune, ca şi noi să suferim măcar 
cu mintea acele pătimiri pe care ei le-au avut cu trupul pentru răsplătirile ce vor să 
fie. 


Dintre cei care aici şi-au săvârşit muceniceştile nevoinţe sunt Carp şi Papil, stâlpii 
cei mari şi temeliile Bisericii, care s-au născut în patria cea slăvită, în cetatea 
Pergamului, din părinți drept credincioşi şi prin viaţa lor îmbunătăţită au fericit pe 
cei ce i-au născut; pentru că ramura cea sfântă creşte din rădăcina sfântă, iar pomul 


XD 0 Xe XE XE DI E E XE XE DEI XE E E 


A 
de Ar dr De dr dr de de dr dr De de Dr dr e de De dr dr A de dr dr A A 


XP XP XP 3 3 2 2 PE IE 5 37 2 E 2 E 30 5 3 2 2 2 27 E 30 E 30 37 E e XX 


XX 


ve _ 


Ar De De de De Dr De e De De de De Dr De De De De De De De de e Ar A d 


XP PP 0 E E 3 IP IP 3 5 E IE II E E XX 


cel bun face poame bune şi râul cel curat pe izvor îl prea măreşte. Căci amândoi, şi 
Carp şi Papil, numai cu cele de nevoie îşi îndestulau trupul, lepădând toate cele ce 
erau de prisos în multe feluri şi chiar cu cele de nevoie atât de puţin se îndestulau, 
încât numai cu trupul se deosebeau de îngeri şi prin înfrânarea cea mare abia se 
vedeau a avea trup. 


Printr-o viaţă ca aceasta, suindu-se la culmea faptelor bune, s-au făcut vrednici să li 
se încredinţeze cârmuirea Bisericii. Carp, fiind ales episcop, propovăduia tainele 
dreptei credinţe celor ce erau în Tiatira. lar Papil, cinstindu-se cu treapta diaconiei 
de către Carp şi cu chemarea sa asemănându-se întru ostenelile cele deopotrivă, îşi 
arăta sârguinţa. 


Vestea despre dânşii s-a dus în toate ţările cele ce erau acolo împrejur, precum este 
obiceiul, căci nu se poate ascunde fapta bună, ci întotdeauna vine întru arătare. 
Pentru aceasta mulțime de oameni alergau la dânşii şi ascultau învăţăturile lor cu 
osârdie şi se apropiau de dreapta credinţă. 


Însă nu se putea nicidecum să se odihnească diavolul care ura binele cel dintru 
început şi, văzându-le faptele acestea, nu s-a odihnit ci, când şi-a aflat sluţitori aleşi 
ai răutăţii sale, 1-a sfătuit să-i clevetească pe sfinți la păgânul împărat Deciu, 
precum că nu se închina idolilor lor, ci îi blesteamă şi urmează credința 
creştinească. 


Iar Deciu, auzind acestea, s-a mâniat foarte tare şi a trimis în Asia pe Valerie, unul 
din sfetnicii săi, care era iubitor de idoli şi om cumplit de rău, căruia împăratul îi 
arată toate tainele sale; şi, spunându-i ce aflase în legătură cu sfinții, i-a dat 
stăpânire peste dânşii. lar Valerie, luând această poruncă, a plecat degrabă şi, 
sosind la locul unde erau sfinţii, a poruncit ca aceştia să aducă jertfă deşerților lui 
idoli. Porunca lui a străbătut îndată până la marginile ţării Tiatiriei. 


Valerie poruncea ca toţi cei ce erau în acea ţară să vină fără întârziere în acel loc 
unde trebuia să se facă jertfa şi închinăciunea la zei. Aşa diavolul, nu numai el 
singur bolea de îndrăcirea de idoli, ci şi pe alţii voia să-i vatăme cu aceeaşi boală. 


Și, adunându-se toţi la locul de jertfă, nu aflară pe cei doi minunaţi mucenici, Carp 
şi Papil, căci ei în alt loc aduceau jertfa cea curată adevăratului Dumnezeu, adică 
rugăciunea. Pe aceştia, neaflându-i Valerie în mijlocul adunării, a poruncit să-i 
caute şi, aflându-i, au fost aduşi de faţă înaintea lui şi cu mândrie 1-a întrebat: 
"Pentru ce nu v-aţi aflat aici ca să jertfiți zeilor împreună cu poporul?” Apoi a 
adăugat: "Deci, înaintea ochilor mei să vă îndreptați bine greşala voastră, ca 

zavistia celor ce v-au vorbit pe voi să se întoarcă asupra capului lor, iar vouă să vi 
se înmulțească cinstea mai mult ca înainte”. 


Dar sfinţii, ca cei ce nu aveau teamă şi frică, nici nu căutau cinste omenească, au 
răspuns cu îndrăzneală: "Nu se cade nouă, judecătorule, să mâniem pe 
Dumnezeul nostru şi să ne arătăm nemulțumitori pentru facerile Lui de bine; 
căci chiar şi dobitoacele ne-ar mustra de nemulțumirea noastră, pentru că şi ele 
îl cunosc pe Cel ce le-a hrănit, iar noi am fi nerecunoscători faţă de Ziditorul 
nostru dacă i-am cinsti pe zeii cei mincinoşi, lăsând pe adevăratul nostru 
Dumnezeu". 


Acestea grăindu-le ei, Dumnezeu a întărit cuvintele lor, cu nişte semne ca acestea: 
s-a cutremurat pământul de năprasnă şi s-au sfărâmat toţi idolii care erau cinstiţi de 
acei păgâni şi s-au risipit ca praful. 


Însă răutatea lui Valerie era mare şi a rămas neschimbată, căci atunci când trebuia 
să se minuneze de puterea cea negrăită a lui Dumnezeu şi să râdă de neputinţa 
deşerților zei, atunci el s-a arătat mai înverşunat şi mai necunoscător; dar s-a 
înfrânat să pornească asupra lor chinurile cele grele, ruşinându-se de bunul neam şi 
de blândeţea acestor bărbaţi şi a poruncit să fie puse lanţuri de fier pe grumazul lor 
şi să-i poarte goi prin mijlocul cetăţii. 


Astfel nevoitorii cei cinstiți erau purtaţi pe uliţe. Ei, care erau foarte cinstiți, au fost 
făcuţi de râs şi de batjocură. Ei, care erau vrednici de nenumărate laude, au fost 
duşi cu ocară şi cu necinste pentru Mântuitorul nostru lisus Hristos. 


Judecătorului i s-a părut că pedepsindu-i cu asemenea necinste îşi vor schimba 
hotărârea lor cea tare. Apoi s-a gândit să le vorbească cu cuvinte dulci, zicându-le: 
"De nu v-aş fi văzut pe voi că sunteţi cu bună pricepere, nu v-aş fi dat sfatul cel 
bun, ci cu chinuri, chiar nevrând voi, v-aş fi înduplecat la credinţa noastră. Dar de 
vreme ce chipul vostru cel frumos şi bunul vostru obicei este semnul vitejiei 
voastre, am socotit să vă fiu vouă sfetnic bun, căci mi se pare că nici nu ştiţi voi 
cum că din vremuri foarte vechi a început a se da nemuritorilor zei slavă şi cinste; 
şi aceasta se petrece până în ziua de acum, nu numai la noi, cei ce ştim limba 
grecească şi romană, ci şi la barbari. Ca prin acea osârdie către zei cetățile se 
ocârmuiesc cu legi bune şi se câştigă războaiele contra vrăjmaşului, iar pacea se 
întăreşte. Şi de unde împărații şi nobilii romani cei de mai înainte şi de acum au 
ajuns întru atâta slavă, încât au răsturnat popoare şi cetăți şi au supus sub 
stăpânirea lor pe toți potrivnicii? Oare nu de aici, că au cinstit pe zei şi li s-au 
închinat lor? Deci, şi voi să-i cinstiți pe aceştia. Şi de sunteți amăgiţi cu cuvintele 

unor neînvăţaţi spre nepriceputa şi de curând arătata credinţă creştinească, acum 
deveniți înţelepţi şi vă întoarceţi la această credinţă care este mai bună, ca şi zeii să 
vă miluiască pe voi şi să vă îndestulaţi de bunătăţile cele mari care sunt la noi; şi 
apoi să vă câştigaţi vouă mari daruri de la împărat. lar de veţi petrece în cea dintâi 
nesupunere, veţi pierde atâtea bunătăţi şi pe noi ne veţi sili să fim mai aspri cu 


i) 


VOI . 


Sfinţii, după ce au auzit acestea, şi-au ridicat ochii spre cer, şi-au făcut semnul 
crucii şi au răspuns lui Valerie: "Nădăjduieşti tu oare să ne întorci pe noi ca pe 
nişte proşti la păgânătatea ta? Să ştii că ai aflat viteji din cei cu multă pricepere. 
Nu socotim noi credinţa voastră a fi vrednică de cinste pentru vechimea vremii. 
Pentru că nu tot ce este vechi este şi cinstit, ca şi răutatea, deşi este veche, nu 
este vrednică să fie cinstită pentru vechimea ei. Deci, nu aceasta se cuvine a 
socoti, că este veche credinţa voastră, ci aceasta ne întrebăm: se cade oare a 
primi această credinţă rea, de la care noi ne-am Sfătuit să ne abatem şi din 
mijlocul nostru să o lepădăm după putere, ca pe una care pregăteşte înfricoşatul 
foc al gheenei celor ce o iubesc? Oare voieşti să cunoşti adevărul? Socoteşte şi îl 
vei afla, că zeii voştri nu Sunt nimic altceva decât numai lucru de mâini 
omeneşti, muţi şi surzi, care nu numai altora, ci nici lor nu pot să-şi aducă vreun 


folos. 


Dumnezeul cel adevărat din fire este necuprins şi mintea noastră nu poate să-L 
ajungă, nici nu se numără vremea Lui, căci nu are început şi nici Sfârşit fiinţa 
Sa; şi pe toate cele văzute şi pe cele ce sunt cuprinse în mintea noastră, EI le-a 
adus din neființă, EI l-a zidit pe om şi l-a pus în Rai şi i-a dat poruncă Să se 
deprindă a fi ascultător Ziditorului, iar prin zavistia diavolului a căzut în 
neascultare şi s-a făcut vinovat de moarte. Apoi diavolul, neîndestulându-se cu 
căderea omenească, S-a sârguit ca seminţia lui să o ducă întru uitarea de 
Dumnezeu, ca oamenii nu numai cu trupul ci şi cu Sufletul să moară. Deci, 
părăsind popoarele pe Dumnezeu şi depărtându-şi ochii de la lumina dreptăţii, 
au căzut în întunericul Slujit de idoli. Pentru aceasta, Ziditorul fiind îndurat şi 
milostiv, n-a suferit să-l vadă pe om chinuit de diavol, ci a venit pe pământ şi, 
luând chip omenesc, întru toate s-a făcut asemenea nouă, afară de păcat; S-a 
răstignit pe cruce şi a murit vrând să ne izbăvească din robia diavolului şi de 
căderea în păcat. Şi biruind cu moartea Sa pe vrăjmaşul nostru diavol, S-a urcat 
la ceruri şi pe noi ne cheamă acolo, făcându-ne lesnicioasă suirea la EL. 


Drept aceea, tu, o! judecătorule, oare poţi să ne spui un astfel de lucru despre 
idolii tăi? Sau nu-ţi este chiar ruşine a-i numi pe ei dumnezeii? lar bogăţiile 
voastre şi cinstea împăratului, pe care voi le numiţi bunătăţile voastre, noi nu le 

băgăm în seamă, pentru că ne-am pus nădejdea noastră în Dumnezeu, pentru 
Care am hotărât cu gând neclintit ca să pătimim şi Să murim”. 


Valerie, auzind aceste cuvinte, s-a mâniat şi, aprinzându-se cu focul mâniei, şi-a 
lăsat blândeţea cea dinafară şi şi-a arătat sălbăticia cea dinlăuntru: mai întâi a dat 
averea sfinților spre jefuire celor care i-au clevetit, apoi, legându-i pe ei de nişte 
cai, a poruncit ca să-i alunge în Sardia; şi caii alergau foarte tare cu sfinţii care erau 
legați de dânşii, neodihnindu-se deloc, încât într-o zi au ajuns din Tiatira în Sardia. 
Aspră era calea aceea a bunilor pătimitori, căci neputând să alerge aşa de repede 
caii, erau târâţi cu de-a sila şi multe dureri au îndurat. 


In urma lor, fericitul Agatodor, care era slujitorul Sfinţilor mucenici, împreună 
pătimind, a suferit împreună cu Stăpânii Săi. 


Ajungând în Sardia nu s-au odihnit deloc, ci au petrecut cea mai mare parte a 
nopții în rugăciuni şi în cântări dumnezeieşti. lar după ce au adormit puţin, îngerii 
lui Dumnezeu în vedenie îi mângâiau pe ei şi îi întăreau ca să poată răbda 
chinurile. Apoi, deşteptându-se din somn, au povestit unul altuia cele văzute în 
somn şi s-au veselit foarte mult, mulţumind lui Dumnezeu pentru că-i mângâia pe 
ei în necaz, făgăduind să le ajute în chinuri; iar ei se aprindeau cu dorinţa pătimirii 
pentru Hristos. 


A venit şi Valerie în Sardia, nădăjduind ca pătimitorii, după chinurile pe care le 
suferiseră pe cale, fiind alergaţi şi târâţi, se vor îndupleca să se închine zeilor. Dar 
nelegiuitul nu ştia că sfinții mai mult s-au călit spre nevoinţă cu dumnezeiescul Dar 
cel arătat lor în vedenie. Şi când 1-a văzut pe ei mai luminoşi la faţă de cum erau, 
cu duhul mai tari şi cu inima mai curajoşi, s-a deznădăjduit că-i va birui cu muncile 
şi s-a întors spre vicleşug, vrând să amăgească şi să vâneze nerăutatea sfinţilor cea 
întemeiată pe Hristos, cu cuvinte blânde şi cu tot felul de momeli. Şi puteai să vezi 
pe vulpe luptându-se cu leii, căci nimic nu sporea înşelăciunea lui şi nu putea să-i 
biruiască pe sfinţi, pe care îi întărea ajutorul Celui Prea Înalt. 


Văzând că nici cu momeli nu rezolvă nimic, s-a gândit să procedeze altfel cu 
dânşii: i-a dat pe Carp şi pe Papil în paza unor bărbaţi tari şi aleşi, iar pe minunatul 
Agatodor, care slujea mucenicilor şi s-a făcut şi el mucenic desăvârşit, cu 
dragostea sa fiind legat de dânşii ca un prieten şi părtaş la aceleaşi chinuri, întin- 
zându-l, a poruncit ca să fie bătut cu vine de bou, fără milă. Se contraziceau 
amândoi, şi judecătorul, şi mucenicul; ca judecătorul voia să-l biruiască pe mu- 
cenic cu mulțimea bătăilor, iar mucenicul cu atâta bunăvoință primea bătăile, încât 
se vedea că nu voia să-i obosească pe cei care îl băteau, ca doar astfel să 

prelungească mai mult bătaia. Și fiind bătut mult, curgeau din el pâraie de sânge ca 
dintr-un izvor şi cădea carnea de pe trupul lui, încât i se vedeau măruntaiele 
dinlăuntru şi mădularele se rupeau din încheieturile lor, pricinuind cu adevărat 
mari dureri acelui sfânt bărbat. lar el din acele chinuri se arăta aşa de viteaz, ca şi 
cum nimic nu ar fi pătimit, căci tăcea şi răbda bătăile cele grele şi pătimirea pentru 
Hristos o avea ca pe o îndestulată răcorire a durerilor sale celor mari. 


După ce a ostenit Valerie şi cei ce îl băteau, lui Agatodor chinurile îi înmulţeau 
bucuria, căci Domnul lisus Hristos, privind din cer nevoinţa şi răbdarea cea bună a 
robului Său, i-a pregătit răsplata şi l-a chemat şi pe el la Sine, să se odihnească 
după atât de multe osteneli. lar el îndată şi-a dat duhul în mâinile Domnului, lăsând 
judecătorilor trupul lui mort, pe care, după porunca lui Valerie, l-au lăsat neîngro- 
pat, ca să-l mănânce fiarele şi păsările cerului. Dar sosind noaptea, unii dintre 
credincioşi l-au luat şi l-au îngropat. 


După aceasta, Valerie a chemat la dânsul pe Sfinţii mucenici Carp şi Papil şi le-a 
zis lor: "Nebunul de Agatodor, slujitorul vostru, şi-a luat vrednica moarte după 
faptele sale, căci n-a vrut să jertfească zeilor celor nemuritori; dar voi, fiind 
înţelepţi, de ce nu vă alegeţi ceea ce vă este de folos? Să nu voiţi a fi asemenea cu 
omul cel cu adevărat nenorocit, care în loc de viaţă şi de bucurie şi-a ales cu 
nebunie moartea cea cumplită”. 


Sfinţii, auzind acestea, l-au ocărât şi l-au numit nebun, iar moartea Sfântului 
Agatodor fericind-o, au zis că aceeaşi moarte pentru Hristos o doresc şi dânşii cu 
osârdie. 


Atunci judecătorul, mâniindu-se, a poruncit să-i lege iarăşi de cai şi să-i gonească 
înaintea sa la Pergam. Sfinţii, fiind goniţi pe cale şi târâţi, răbdau mare osteneală şi 
durere şi fiecare din ei grăia ca David: Pentru cuvintele buzelor Tale eu am păzit 
căi aspre. lar noaptea, spre a mări durerea lor, li se puneau pe răni legături strânse 
şi erau păziţi cu străşnicie de străji. Dar ei, după osteneala drumului, încă se mai 
osteneau cu privegherea, aducând toată noaptea lui Dumnezeu rugăciuni. ŞI iarăşi 
Domnul a binevoit a-i cerceta, căci li s-a arătat lor îngerul Domnului, le-a tămăduit 
rănile şi a umplut inimile lor de dumnezeiască bucurie, întărindu-i spre nevoinţa 
cea mare. 


A doua zi, judecătorul, socotind că sfinţii după chinurile şi osteneala de ieri nu vor 
mai putea să păşească deloc, a poruncit să-i scoată înaintea sa ca să le vadă rămle. 

Văzându-i pe ei sănătoşi şi tari, nedurându-i picioarele şi mergând repede, cu feţele 
nu posomorâte, ci luminoase şi vesele, socotea că aceasta este o vrăjitorie de-a lor 
şi pentru aceasta la mai mari chinuri i-a supus, căci legând trupurile lor cu grele 
lanţuri, i-a gonit pe o cale mai lungă. 


Sosind la un loc oarecare, după ce a adus jertfă zeilor, s-a aşezat la judecată şi, 
chemând pe Carp, a început a grăi prieteneşte cu dânsul, ca şi cum împreună ar fi 
suferit: "lată, zei, miluindu-ţi bătrâneţea, te-au făcut să alergi atâta cale fără 
osteneală; deci, de ce te arăţi nemulţumitor făcătorilor tăi de bine, călcând cinstea 
lor? Ascultă-mă pe mine, cel ce te sfătuiesc pe tine cele folositoare, şi închină-te 
zeilor împreună cu mine, căci eu îţi cinstesc bătrâneţele şi sufăr împreună cu tine şi 
plâng, de primejdia ta, nu ca de una străină, ci ca de a mea cu adevărat. Dar ce să 
fac? Ştiu că sunt foarte urât de tine, acum nu pot ca să-ți mai rabd mult, însă nu 
pentru necinstea mea, ci pentru cinstea zeilor nu te voi mai răbda dacă nici acum 
nu îmi vei asculta sfatul cel bun”. 


La aceste cuvinte Sfântul Carp a răs 


Valerie, nerăbdând să mai audă necinstirea zeilor săi, a poruncit călăilor să-l ia pe 
Sfântul Carp, să-l dezbrace, să-l spânzure şi să-l bată cumplit cu vergi de spini. 
Bătându-l în felul acesta, au rănit tot trupul sfântului, rupându-i carnea de pe el, 
care zbura prin văzduh. Socotind că aceasta nu este de ajuns, Valerie a poruncit ca 
să mai vină şi alți schingiuitori. lar aceştia, unii îi ardeau coastele sfântului cu 
lumânări, iar alţii îi presărau rănile cu sare. Şi se uda pământul cu sângele 
sfântului, iar venele rupându-se îi provocau mare durere. 


Dar mucenicul, cu cât i se înmulţeau chinurile, cu atât mai mult se întărea în 
răbdare şi întru dragoste pentru Dumnezeu şi, fiind spânzurat, a zâmbit în chinuri, 
drept pentru care Valerie I-a întrebat: "De ce râzi, Carpe?" 


El a răspuns: 
Căci sfântul a văzut cerurile deschise şi pe Domnul şezând 

pe scaun cu heruvimii şi serafimii împrejurul Lui. Aşa a mângâiat Domnul în 
chinuri pe robul său şi darul Domnului i-a potolit toate durerile, încât sfântul a uitat 
rănile sale cele dureroase şi chinurile cele grele şi faptul că era spânzurat. Şi a fost 
chinuit până ce muncitorii au obosit. 


După chinuri, aruncându-l în temniţă, el mulțumea lui Dumnezeu, Celui ce l-a 
învrednicit a păuiumi pentru Dânsul. 


Apoi, aducându-l în față pe 3 ISI, ca şi cum l-ar fi văzut acum pentru 
întâia oară, judecătorul a început a-l întreba: "De ce neam eşti şi din ce patrie şi 
care este meseria ta?" 


Sfântul Papil 


A răspuns Sfântul: "Ai fi putut demult să ştii toate cele despre mine, că sunt 
născut din cel mai bun neam, în cetatea Pergamului, şi am meşteşugul 
doctoricesc, nu aceea ce se face din ierburile care cresc pe pământ, ci ceea ce se 
ia de la Dumnezeu de sus, doctorie care nu tămăduieşte numai trupul, ci şi 
durerile sufleteşti le vindecă". 


Ar Dr dr dr dr de Dr dr de De Dr dr dr De De dr dr A Je dr dr A A 


Xp PP PP E E IE IP 3 3 E IE IE II IE E XX 


Je De De e De Dr De e De De de De Dr de De De De De e e de e Ar A d 


XP PP 2 E E IE IP IP 3 e E IE II E E XX 


Atunci judecătorul a zis: "Doctoria cea iscusită nu poate să fie fără învăţătura celor 
scrise de Galen şi de Hipocrat, cărora meşteşugul vindecării li s-a dat de la 
Dumnezeu". 


Iar Papil a răspuns: "Galen, Hipocrat şi ucenicii lor atunci pot Să tămăduiască 
pe cineva, când Hristos al meu binevoieşte din milostivirea cea negrăită să dea 
cuiva a Sa doctorie, iar de nu voieşte El, apoi piere meşteşugul lor, neavând nici 
un folos din învăţătura lor întru iscusinţa doctoricească. lar cei pe care tu îi 
numeşti dumnezei, cum se vor îngriji de sănătatea cuiva, când nici lor nu pot Să- 
şi ajute cu ceva? Dacă vrei să cunoşti adevărul, încearcă un lucru: lată, cel care 
şade lângă tine este orb de un ochi; deci, să-i dea idolii tăi vederea dacă pot şi eu 
după aceasta nimic nu voi mai zice". 


Iar Valerie a zis: "Oare se poate ca să fie cineva care să-l vindece pe orb?" 


A răspuns sfântul: "Nu numai aceasta, ci şi alte boli nevindecate lesne vor fi 
tămăduite de acela care va chema pe Hristos, tămăduitorul tuturor bolilor”. 


Iar Valerie a zis: "Deci, să vedem acum ceea ce spui; fă-l ca înaintea noastră să 
vadă, dacă poţi”. 


A răspuns Papil: "Nu voiesc eu ca să fac aceasta mai întâi, pentru că mă tem Să 
nu Socoteşti că această minune a fost făcută de către idolii tăi. Mai întâi doctorii 
voştri să cheme pe oricare dintre zeii lor şi abia după aceasta eu voi arăta 
puterea Dumnezeului meu". 


Atunci Valerie a chemat pe slujitorii săi şi le-a poruncit să-i cheme pe zei într- 
ajutor şi să tămăduiască ochiul cel orb al sfetnicului său. lar ei au strigat către zeii 
lor, chemând fiecare dintr-înşii pe zeul său, unul pe Apolon, altul pe Asclepios, 
altul pe Die, iar altul pe Ermis. Şi s-a făcut un lucru vrednic de râs, căci toată ziua 
s-au rugat către cei ce nu puteau să le ajute nimic, strigau către cei surzi, aduceau 
jertfe celor neînsufleţiţi şi nu dobândeau cererea lor şi nici n-au putut să lumineze 
ochiul trupesc, singuri fiind orbiți cu sufletul. 


Iar robul lui Hristos, Sfântul Papil, a ridicat ochii cei trupeşti şi cei sufleteşti spre 
ceruri şi a chemat pe Domnul cel milostiv. Apoi, cu mâna sa s-a atins de ochiul 
celui orb şi a făcut semnul crucii pe dânsul şi îndată omul a văzut bine. Şi nu 
numai cu ochiul cel trupesc a văzut omul acela, ci şi cu ochii cei sufleteşti s-a 
luminat, căci lumina cea dumnezeiască s-a atins de inima lui şi, deşteptându-se ca 
din somn, a cunoscut neputința deşerților zei şi a înţeles puterea Domnului 

Dumnezeu lisus Hristos, lumina cea adevărată care luminează pe tot omul ce vine 
în lume şi a crezut într-Insul. 


Și nu numai omul acela, ci şi altă mulţime de popor, prin minunea aceea a venit la 
cunoştinţa dreptății, căci pe cine n-a adus întru mirare şi încredințare acea prea 
slăvită minune? Şi fiecare, văzând şi auzind aceasta, zicea: "Cu adevărat, mare este 
puterea lui Hristos şi Acela este Dumnezeu adevărat". 


Dar cu toate că ei prea măreau pe Dumnezeul cel adevărat, Valerie cel fărădelege 
n-a voit să-L recunoască şi cu mai mare mânie s-a aprins împotriva Sfântului Papil 
şi în loc de mulţumire pentru acea facere de bine, a poruncit ca Sfântul Papil să fie 
spânzurat pe un lemn şi să fie bătut fără cruţare. 


Fund bătut acel frumos trup al Sfântului Papil, el nu pătimea nici o durere din 
cauza bătăilor, ci se mâhnea că nu primeşte chinuri mai grele. 


Iar Valerie, văzându-şi chinurile biruite de vitejia mucenicului, s-a mâniat şi mai 
tare şi a adus asupra sfântului chinuri peste chinuri. A aprins foc sub coapsele lui şi 
a poruncit să fie bătut cu pietre, dar nici împotriva focului nu s-a arătat mucenicul 
nerăbdător şi pietrele cădeau în alt loc, ca şi cum şi pietrele cinsteau trupul care 
pătimea pentru Hristos, căci îi lovea mai ales pe cei ce le aruncau, nevătămând 
deloc pe Sfântul Papil. 


După ce s-a ostenit Valerie şi nu ştia ce fel de chinuri să mai poruncească 
împotriva sfântului, a mai contenit cu bătaia, socotind că dacă nu vor fi bătuţi o 
vreme, rănile lor se vor aprinde (infecta) şi aceasta îi va face mai slabi la bătaia 
care urma să fie după aceea. 


Dar sfinţii, care îl aveau aproape pe Hristos, doctorul, pentru care de bunăvoie 
pătimeau chinuri şi dureri, nu numai de dureri, ci şi de vânătăi şi de răni s-au 
tămăduit, încât mici urmă de rană nu se mai vedea pe trupul lor, lucru care a mirat 
mult pe nebunul judecător, pentru că, cu cât li se uşurau durerile, cu atât mai mult 
inima lui Valerie bolea şi ca de foc se învăpăia de mânie. 


După puţină vreme a stat Valerie iarăşi la judecată, suflând cu turbare şi căutând cu 
ochi mânioşi. 


Iar Sfinţii mucenici stăteau înaintea lui, cu privire frumoasă şi cu faţa veselă, de 
parcă erau chemaţi la un ospăț. Şi nelegiuitul, vrând cu mânie să-i îngrozească, a 
auzit din gura lor cea îndrăzneață nişte cuvinte ca acestea: “Pentru ce, 07 


Ar Dr dr dr dr de Dr dr de De Dr dr d De de dr dr A de dr dr A A 


Xp XP XP IP 3 3 E E IP 5 3 2 E 0 E IP 5 II XX XX 


Ar De De e De Dr De e De De de De Dr Dr De De De De De de de e Ar A d 


XP PP 2 0 E E IE IP IP 3 e IE IE II IE E XX 


judecătorule, faci atâta osteneală ţie şi slujitorilor tăi, adeseori aducându-ne, 
purtându-ne şi chinuindu-ne pe noi şi nu pronunţi asupra noastră hotărârea cea 
mai de pe urmă? Ori nădăjduieşti că ne vei abate pe noi de la Hristos, 
Dumnezeul nostru şi de la adevăr? Mai bine morţi ne vei vedea pe noi, decât să 
ne supunem poruncii tale celei fără Dumnezeu". 


După ce sfinții au grăit aceste cuvinte, îndată slujitorii au aşternut pe pământ 
hârburi şi piroane de fier şi pe acestea i-au pus goi pe mucenici cu faţa în Jos şi i-au 
târât, bătându-i cumplit. Dar nici în aceste chinuri n-a lăsat Domnul pe robii Săi, 
pentru că a sosit cu ajutorul Său, suflând în faţa lor şi scoţându-i din acel necaz, 
căci îndată cioburile şi piroanele cele de fier, fără de veste au pierit, iar sfinții au 
rămas nevătămaţi. 


După aceasta judecătorul cu şi mai mare mânie împotriva lor s-a pornit şi a 
poruncit ca să le fie tăiate coapsele cu briciul; dar sfinţii le răbdau pe toate cu 
vitejie, mărind pe Dumnezeu. 


Apoi au adunat fiare cumplite şi, fiind aduşi mucenicii, au slobozit asupra lor o 
ursoaică şi toți au crezut că ursoaica se va repezi asupra lor şi că îi va rupe îndată şi 
va ucide trupurile lor, dar ursoaica n-a arătat nimic din năravul ei de fiară, ci, ca şi 
cum ar cinsti sfintele lor picioare, s-a culcat lângă ei şi le-a cuprins picioarele. 
Apoi au slobozit un leu, pe care numaidecât l-au îmblânzit, ca şi pe ursoaica, dar şi 
mai mare putere dumnezeiască s-a arătat prin el, căci, răcnind, a grăit cu glas 
omenesc, ocărând pe chinuitori şi sălbăticia lor. 


Iar ei, astupându-şi urechile, socoteau că toate acestea sunt farmece ale sfinților 
mucenici. Atunci judecătorul a poruncit ca aceştia să fie aruncaţi într-o groapă 
plină cu var nestins. Dar în zadar se ostenea nebunul, împotrivindu-se lui Dumne- 
zeu, Cel ce păzea pe robii Săi pretutindeni nevătămaţi, pentru că după trei zile 
petrecute în groapa cu var au ieşit întregi şi sănătoşi de acolo. 


Valerie, cu cât îi vedea mai mult pe sfinți de nebiruit, cu atât mai mult se mânia 
împotriva lor şi încălţându-i cu încălțăminte de fier, plină de piroane ascuţite, i-a 
silit să alerge, dar nici aşa n-a putut să-i biruiască pe ostaşii lui Hristos, cei de 
nebiruit. Făcând foc şi înroşind un cuptor foarte mult, a aruncat în el pe sfinţi şi 
împreună cu sfinţii a intrat şi fericita Agatonica, sora Sfântului Papil, în mijlocul 
văpăii, vrând ca şi ea să fie părtaşă aceloraşi nevoinţe, dorind să moară pentru 
Hristos. Dar cuptorul cel înfocat nu numai că nu 1-a ars pe ei, ci s-a răcorit cu 
puterea lui Hristos, pentru că pogorându-se o ploaie mare, focul s-a stins şi 

cuptorul s-a răcorit. După ce sfinţii au ieşit din cuptor nevătămaţi, iarăşi au fost 
duşi în temniţă unde cântau lui Dumnezeu ca într-o biserică. 


Judecătorul, neştiind ce să mai facă, se ruşina, fiind biruit. Apoi a pronunţat asupra 
lor hotărârea cea mai de pe urmă, adică să li se taie capetele. 


Sfinţii, fund duşi împreună cu Agatonica la locul de ucidere, se bucurau şi, 
ridicând ochii şi mâinile lor spre cer, făceau rugăciuni nu numai pentru dânşii, ci şi 
pentru cei ce îi ucideau pe ei. Şi aşa şi-au sfârşit nevoinţa lor, murind cu ucidere de 
sabie. 


Iar sfintele lor trupuri, cele fără de cinste aruncate şi nebăgate în seamă, le-au luat 
credincioşii în taină şi cu cinste le-au îngropat, slăvind pe Domnul nostru lisus 
Hristos, căruia împreună cu Tatăl şi cu Sfântul Duh, se cuvine cinstea şi 
închinăciunea în veci. Amin. 

Sinaxar - Pomenirea Sfinţilor mucenici Carp şi Papil, Agatodor şi Agatonica 


pi UPC, CIRTTUROIIC 7 NITEOA AN 
Se. Mee AGERODOR Sr. Me. BOOM 


În această lună (octombrie), în ziua a treisprezecea, pomenirea Sfinţilor muce- 
nici Carp şi Papil, Agatodor şi Agatonica. 


Aceşti sfinți mucenici ai lui Hristos au fost pe vremea împăratului Deciu şi a lui 
Valerian proconsulul Asiei, cu meşteşugul doctori. 


Sfântul Carp era episcop 'Tiatirilor, iar Papil era hirotonit diacon de acest Carp. 
Deci, prinzându-se de către domnitor şi întrebaţi fiind, au mărturisit înaintea tutu- 

ror numele Domnului Hristos şi silindu-i să facă Jertfă la idoli şi neînduplecându- 
se, ei au fost legaţi pe lângă cai şi târâţi de la Tiatira până la Sardia şi acolo 
spânzurându-i de un lemn i-au strujit. 


Atunci şi Sfântul Agathodor slugă fiind sfinţilor şi urmând lor s-a întărit de dumne- 
zeiescul înger şi a mărturisit pe Hristos. Deci spânzurându-l şi pe el l-au bătut 
cumplit cu toiege. Şi aşa fiind bătut şi-a dat duhul în mâinile lui Dumnezeu. 


Iar Sfântul Carp fiind spânzurat a râs şi fiind întrebat de către domnitor, pentru ce 
ai râs Carp a zis: 


Iar pe Papil l-au legat de patru pari, şi l-au ridicat sus, apoi l-au împroşcat cu pietre 
de care a rămas nevătămat. 


După aceea fiind aduşi de faţă sfinţii împreună i-au tăvălit peste spini în sus şi în 
Jos, şi bătându-i deasupra pe pântece. După aceea i-au dat ca să-i mănânce fiarele. 
Atunci un leu, o minune, răcnind oprea pe chinuitori de la atâta nemilostivire. 


Și bătându-le cu piroane încălțăminte de fier în picioare, i-au aruncat în cuptor; 
atunci şi Agathonica, sora Sfântului Papil, făcând rugăciune, a intrat şi ea cu dânşii. 
Și rămânând sfinţii nearşi şi nevătămaţi, li s-au tăiat capetele cu sabia. 

Diac. George Aniculoaie - Sinaxar - Sfinţii mucenici Carp, Papil, Agatodor, 
Agatonica şi Florentie 


Sfântul mucenic Carp, episcopul din Tiatira (Asia mică), şi Sfântul mucenic Papil, 
diaconul său, au pătimit pentru Mântuitorul lisus Hristos în timpul persecuției 
împăratului Deciu (249-251), din porunca lui Valerian, guvernatorul Asiei. Fiind 
chinuiți în oraşul Tiatira, aceştia nu au apostaziat de la credinţa creştină. 


Valeriu le-a confiscat averea şi i-a trimis în Sardes, unde, pentru a-i speria, în 
speranţa că vor renunţa la credinţa creştină, l-a omorât pe Agatador, un slujitor 
credincios al sfinţilor pe care îi urmase în Sardes. 

Din acest oraş au fost duşi în Pergam, oraşul lor natal. Aici au fost din nou supuşi 
supliciilor. În timp ce erau spânzurați pe lemn şi li se strujeau trupurile, Sfântul 
Carp a zâmbit. După ce a fost întrebat de ce a zâmbit, acesta a răspuns: „Am văzut 
slava Dumnezeului meu şi m-am bucurat”. Au fost supuşi şi la alte chinuri. 


Intre timp a venit şi Agatonica, sora diaconului Papil, care voia să moară şi ea 
pentru Hristos. 


Cu toate că 1-a aruncat pe toţi trei în cuptorul cu foc, au rămas nevătămaţi. Atunci, 
conducătorul Valeriu a dat poruncă să li se taie capetele. 


Tot astăzi, Biserica Ortodoxă sărbătorește pe Sfântul mucenic Florentie (sec. III). 

Arhid. Ştefan Sfarghie - Sinaxar - Aducerea moaştelor Sfântului apostol 
Andrei la laşi; Sfinţii mucenici Carp, Papil, Agatodor, Agatonica 


Sfântul mucenic Carp, episcopul din Tiatira (Asia Mică), şi Sfântul mucenic Papil, 
diaconul său, au pătimit pentru Mântuitorul lisus Hristos în timpul persecuției 
împăratului Deciu (249-251), din porunca lui Valerian, guvernatorul Asiei. Fiind 
chinuiți în oraşul Tiatira, aceştia nu s-au lepădat de credinţa creştină. 


Valeriu le-a confiscat averea şi i-a trimis în Sardes, unde, pentru a-i speria, în 
speranţa că vor renunţa la Hristos, l-a omorât pe Agatador, un slujitor credincios al 
sfinților, care îi urmase în Sardes. Din acest oraş au fost duşi în Pergam, oraşul lor 
natal, unde au fost supuşi chinurilor. 


În timp ce erau spânzurați pe lemn şi li se strujeau trupurile, Sfântul Carp a zâmbit. 
Când a fost întrebat de ce a zâmbit, acesta a răspuns: „Am văzut slava Dumne- 
zeului meu şi m-am bucurat”. 

Pe când erau chinuiţi, a venit şi Agatonica, sora diaconului Papil, care voia să 
moară şi ea pentru Hristos. Cu toate că 1-a aruncat pe toţi trei în cuptorul cu foc, au 
rămas nevătămaţi. 


Atunci, Valeriu a dat poruncă să li se taie capetele cu sabia şi aşa au primit cunu- 
nile muceniciei de la Insuşi Mântuitorul lisus Hristos. 


2 5 e 


Biserica Ortodoxă sărbătoreşte astăzi şi aducerea moaştelor Sfântului apostol 
Andrei la laşi. 


În anul 1996 a fost adusă la Iaşi racla cu capul Sfântului apostol Andrei, de la 
Catedrala Mitropolitană din Patras (Grecia). 


La propunerea Înaltpreasfinţitului părinte mitropolit Daniel, astăzi, patriarhul 
Bisericii Ortodoxe Române, Sfântul Sinod al Bisericii Ortodoxe Române a aprobat 
ca în data de 13 octombrie să se facă pomenirea aducerii moaştelor Sfântului 
apostol Andrei la laşi. 

Iulian Dumitraşcu - Calendar Ortodox - Aducerea moaștelor Sfântului 
apostol Andrei la Iași; Sfinţii mucenici Carp, Papil, Agatodor şi Agatonica şi 
Florentie 


/ 


AR ŞI, Cici 
[RUS 


1. Aducerea moaștelor Sfântului apostol Andrei la laşi - Sfintele moaște au ajuns la 
Iaşi în anul 1996 la hramul Sfintei cuvioase Parascheva. 


2. Sfinții mucenici Carp şi Papil, Agatodor şi Agatonica ( 251) - Episcopul Carp 
din Tiatira (Asia Mică) şi Papil diaconul său au pătimit pentru Mântuitorul lisus 
Hristos în timpul persecuției împăratului Deciu (249-251), din porunca gover- 
natorului Valeriu. 


Fiind chinuiţi în oraşul Tiatira, aceștia nu au apostaziat de la credinţa creștină. 
Valeriu le-a confiscat averea și îi trimite în Sardes, unde, pentru a-i speria în 
speranţa că vor renunţa la credinţa creștină îl omoară pe Agatador, un slujitor 
credincios al Sfinților care îi urmase în Sardes. 


Din acest oraş au fost duşi în Pergam, orașul lor natal. Aici au fost din nou supuşi 
supliciilor împreună cu sora diaconului Papil care vroia să moară pentru Hristos, 
dar pentru că de fiecare dată sfârşeau nevătămaţi, conducătorul Valeriu dă poruncă 
să [i se taie capul. 


3. Tot astăzi, Biserica Ortodoxă sărbătoreşte pe Sfântul mucenic Florentie (sec. 
II). 

Proloage - Pomenirea Sfinţilor mucenici Carp, Papil. Agatodor şi Agatonica 
(1250) 


Luna octombrie în 13 zile: pomenirea Sfinţilor mucenici Carp, Papil, Agatodor 
şi Agatonica (7250). 


Aceşti Sfinţi mucenici ai lui Hristos au trăit pe vremea împăratului Decius (250- 
253) şi a lui Valerian, conducătorul Asiei. Pentru tăria credinţei lor şi pentru viaţa 
lor curată, Sfântul Carp se învrednicise să ajungă episcop la Tiatira, iar Sfântul 
Papil era diaconul său, având de la Hristos şi darul tămăduirilor, şi împreună 
răspândeau cu mult zel dreapta credinţă şi mângâiau poporul în suferinţele sale. 


Deci, au fost pârâţi împăratului, nu numai că ei înşişi nu se închină zeilor, dar că 
îndeamnă şi pe alţii să se lepede de idoli. 


A trimis atunci împăratul pe Valerian, sfetnicul său şi mare prigonitor al 
creştinilor, în părțile Asiei, iar acesta porunci ostaşilor că Sfinţii Carp şi Papil să fie 
prinşi şi aduşi înaintea sa, la Tiatira. 


Deci, fiind prinşi şi întrebaţi, ei au mărturisit cu îndrăzneală, înaintea tuturor, 
numele Domnului Hristos şi neprimind ei să aducă jertfă idolilor, au fost puşi la 
chinuri. 

l-au legat de cai iuți şi i-au dus în goană, mai mult târându-i, de la Tiatira la 
Pergam, oraşul lor de naştere, iar acolo au fost bătuţi cu toiege cu spini şi trupurile 
lor au fost arse cu făclii, cât Sfântul Agatodor, slujitorul lor, fiind de aceeaşi 
credinţă cu ei, şi-a dat sufletul în mâinile lui Dumnezeu, din aceste chinuri. 


Au fost apoi spânzurați, pe lemn şi, pe când li se strujeau trupurile, Sfântul Carp a 
zâmbit în chinuri şi, fiind întrebat: "De ce ai râs, Carp?"”, acesta a zis: 


Deci, îi tăvăliră peste spini, în sus şi în Jos, şi i-au dat să-i mănânce fiarele şi, 
scăpând nevătămaţi, Sfinți nu încetau a mărturisi pe Hristos, încât au fost osândiţi 
să fie arşi în foc. 


Iar pe când se înfierbânta cuptorul, s-a ivit şi Agatonica, sora lui Papil diaconul, 
care, mărturisind înaintea lui Valerian că şi ea este creştină, cerea să fie părtaşă la 
chinurile mucenicilor. 


Deci, la porunca lui Valerian, tustrei au fost aruncaţi în cuptorul cel încins. ŞI, 
rămânând nearşi, li s-au tăiat capetele cu sabia. 


Întru această zi, cuvânt al Sfântului Antioh despre mită, dobândă şi iubirea de 
arginți. 


Cel ce ia dobândă, cel ce ia mită, ca şi iubitorul de arginţi şi răpitorul sunt ca o 
căruţă cu patru cai, având ca vizitiu pe satan cel mândru, căruţa pe care Dumnezeu 
a surpat-o. Satan adună încă pe toți cei ce-l urmează, spre a lor pierzare. Deci, nu 
se cade celor ce au minte a fi purtaţi de vrăjmaşul, ca nu împreună cu el să ajungă 
în groapă şi în focul cel veşnic, ci în viaţă, spre mai bine, să se indrepteze, precum 
şi apostolul zice: "Având hrană şi îmbrăcăminte, să fim îndestulaţi cu acestea." 


lar cei ce vor să se îmbogăţească au parte de nenorociri şi de cursele vrăjmaşului, 
nepăzind poruncile apostoleşti, iar, mai bine zis, ale lui Dumnezeu, care grăieşte: 
"Să nu câştigaţi nici aur, nici argint, nici să vă îngrijiţi ce veţi mânca sau ce veţi 
bea şi cu ce vă veţi îmbrăca!" Că pe cel ce adună bogăţie pe această cale, îl surpă 
Dumnezeu şi cu ale sale picioare îl calcă. 


— Incă şi în cartea Proverbelor, înfruntă pe cel ce ia mită, zicând: "Cel ce 
iubeşte argintul, nu se va sătura de argint, şi să nu apuci de la cel sărac, că 
sărac este şi nu ştie umbla”. 

=> Că zice Domnul: "Mai bine este a da, decât a lua”. lar în Lege zice: "Să nu 
dezvinovăţiți pe cel necurat, pentru mită, şi nici să nu iei mită, fiindcă mita 
creşte şi orbeşte ochii celor ce văd”. 

= Ca şi Samuil ţinând porunca Legii, grăia către norod: "Oare din mâinile 
voastre am luat izbăvirea? lată martor este Domnul, că n-a ajuns mită în 
mâinile mele". 

— lar proorocul Amos, mâniindu-se pe judecători, zicea: "Mită aleasă de la 
săraci ați luat”. 

= Iar Isaia, ocărând cetatea zicea: "Dregătorii tăi iubesc mita, disprețuind 
răsplătirile. Vai celui ce face dreptate celui necurat pentru mită, şi lucrul cel 
drept pe nedrept îl ia de la omul cel drept”. Şi iarăşi: "Pierzător lucru este 
dobânda pentru însuşi sufletul celui ce ia, iar cel ce nu iubeşte dobânda viu 
va fi”. Și iarăşi: "Cel ce primeşte mita fără dreptate nu se va îndrepta 
înaintea lui Dumnezeu. Că mai bun este numele bun, decât bogăţia cea 
multă”. 

= Iar David se ruga lui Dumnezeu, zicând: "Să nu pierzi, cu cei necredincioşi, 
sufletul meu”. 


Oare vezi că Scriptura numeşte, pe ucigaşi şi pe primitorii de daruri bărbaţi ai 
sângelui şi fără de lege? 


Incă asemenea cu aceasta a zis Domnul: "Nebunule, întru această noapte sufletul 
tău vor să-l ceară de la tine, dar cele ce le-ai gătit ale cui vor fi?" Nebuni numeşte 
pe cei ce-şi pun nădejdea în bogăţia cea pieritoare. 


= Și, iarăşi, David zice: "Pleacă inima mea spre învăţăturile tale, iar nu la 
dorinţa de câştig”. 

= Incă şi lov, arătându-şi curăția, zicea: "Au, doară, mâna mea S-a atins de 
mită?" 


Și Insuşi Domnul ne porunceşte, grăind: "Luaţi aminte şi vă păziți de toată 
lăcomia, că nu din bogăţia omului este viaţa lui, ci precum este scris: Dreptul prin 
credinţă va fi viu!" 


Intru aceeaşi zi, cuvânt din Pateric, despre miluirea străinilor. 
Un oarecare monah, antiohian de neam, cucernic, de la mănăstirea lui Casian, a 


mers la Sfintele Locuri pentru rugăciuni. Şi, zăbovind el acolo, s-au sfârşit cele de 
care avea trebuinţă şi nu ştia ce să facă. ŞI, şezând în biserică, se întristă de aceasta 

şi, plecându-se, a adormit puţin şi a văzut pe Domnul nostru lisus Hristos, grăindu- 
1 lui: 


Și monahul deşteptându-se, şi rugându-se, a crezut cuvântul. Şi, mergând,a aflat pe 
1CONOoM ŞI 1-a Zis precum 1 s-a poruncit. 


ŞI 1-a răspuns iconomul: "Dar când va veni lisus, ca să mi-l dea?" 

Iar monahul a zis: "Eu ţi-am spus precum am auzit, iar tu, cum ştii, aşa să faci!" 
Atunci i-a zis lui iconomul: "Fă-ţi zapisul tău!" 

Și, şezând monahul a scris aşa: "Eu, loan monahul de la Antiohia Siriei, mărtu- 
risesc că am luat un galben de la tine Ştefan preotul, iubitorul de Dumnezeu, 
iconomul Sfintei Invieri, trebuindu-mi. Pentru încredințare, am făcut acest înscris 


al meu şi, când va veni lisus Hristos, ţi-l va da". Deci a luat galbenul şi a plecat. 


Iar în noaptea cea de-a a doua a văzut iconomul în vis pe Oarecine, grăindu-i: "Ia- 


Iar el nu voia, grăind: "EI a zis că lisus vă veni şi-mi va plăti”. 


Și, deşteptându-se, a trimis pe nişte oameni după monah, zicându-le: "Ori unde îl 
veţi afla pe acel monah, să-l aduceţi la mine". 


Și, aflându-l, i-au zis: "Mergi că te cheamă iconomul". Iar el, temându-se, cugetă 
întru sine că s-a căit şi vrea să-i ia galbenul şi mergea cu sfială. 


Iar iconomul, văzându-l i-a zis: "Părinte, mai ia şi alți galbeni, câţi vei voi, şi-mi fă 
zapis." 


lar el a răspuns: "lartă-mă, că mai mulţi nu-mi trebuie, destul îmi este acesta, că 
nici Domnul nu mi-a zis să iau mai mult de un galben". 

Și s-au mirat cei ce au auzit şi au proslăvit făgăduinţele Domnului cele nemin- 
cinoase. A Căruia este slava, în vecii vecilor! Amin. 

Sfântul Nicolae Velimirovici — Proloagele de la Ohrida - Pomenirea Sfinţilor 
mucenici Carp şi Papil 


Sfântul Carp a fost episcopul 'Tiatirei, iar Sfântul Papil a fost diaconul său. Ei s-au 
născut la Pergam, acolo unde au şi luat la urmă mucenicia pentru Domnul lisus 
Hristos. 


Împărat atunci a fost Decius, iar chinuitorul lor, răul proconsul Valerius. Valerius 
i-a legat pe lângă cai şi i-a alergat şi târât astfel până la Sardia, unde i-a batjocorit 
purtându-i goi prin cetate şi torturându-i. Dar un înger al Domnului a venit la ei şi 
i-a întărit, vindecându-le rănile lor. 


Servitorul lui Carp, Agathodor, I-a urmat pe stăpânul lui, plângând. Valerius 1-a 
condamnat şi pe el la chinuri. 


Sfinţii au fost iar legaţi pe lângă cai şi târâți de la Sardia la Pergam. Pe Sfântul 
Carp I-au legat de un copac şi I-au biciuit bestial, până când trupul lui s-a prefăcut 
tot într-o rană, iar sângele lui a înroşit adânc pământul. Dar în aceste chinuri aflân- 
du-se, Sfântul Carp a zâmbit. 


Chinuitorul I-a întrebat de ce zâmbeşte, iar sfântul i-a răspuns, pentru că a văzut 
cerurile deschise şi pe Domnul Hristos şezând pe Tronul Său, înconjurat de sfinţii 
Heruvimi şi Serafimi. 


Torturat fund, Sfântul Papil a vindecat un om care era orb de un ochi, minune pe 
care văzând-o mulţi, au crezut în Hristos Domnul. 

Sfinţii au fost apoi aruncaţi la fiare, dar au rămas nevătămaţi de ele. Apoi au fost 
aruncaţi într-un cuptor de foc. 


Sora Sfântului Carp, Agathonica, a sărit şi ea în flăcări, dar nici flăcările nu s-au 
atins de sfinţi. 


La urmă ei au fost cu toții decapitaţi cu sabia, anul fiind 251. Aşa s-au încununat 
aceşti sfinți mucenici, în urma dreptelor lor nevoinţe, cu cununa cea nepieritoare a 
împărăției lui Hristos. 

Sinaxar - Sfinţii mucenici Carp, Papil, Agathodor şi Agathonica 


Carp şi Papil, două roduri ale lui Dumnezeu prea iubite, 
Dându-se la o parte pe de-a-ntregul, uşa Cerului li se deschide, 
Pe Agathodor îl așteaptă mulțimea darurilor, 

Ca celui ce s-a nevoit mult întru răbdarea bătăilor, 

Nu ţi s-a făcut împiedicare, Agathonico muceniţă, 

Către dumnezeiescul sfârşit cel prin sabie, femeiasca neputinţă. 

Pătimirea Sfi înţilor mucenici Carp, ! Papil, Pica da şi PIPI ilustrație de 
Minologhion bizantin, sec. XIV 


Sfinţi Carp, Papil, Agathodor şi Agathonica, au pătimit pe vremea când împărat al 
Romei era Deciu (249 — 251 d.Hr.), prea crudul prigonitor al creştinilor. Toţi patru 
mucenici erau de neam din Pergam. 

Sfântul Carp, episcopul Thiatirelor, frescă, Mănăstirea Gracianiţa, sec. XIV 


Y Carp, care dobândise desăvârșită știință de carte, fiind prea evlavios şi 
având multe slujiri în Biserică, ajunsese episcop al Thiatirelor. 

Y Papil, care studiase medicina și tămăduia fără de plată bolnavii, a devenit 
diacon și slujitor apropiat al lui Carp. 

Y Agathodor, suflet ales şi credincios, era slujitor la Episcopia Thiatirelor. 


Când pe aceștia trei i-a arestat antipatul Thialerios, ei au mărturisit cu îndrăzneală 
pe Hristos. 


Atunci Thialcrios le-a spus: "Creștinii sunt superstițioşi, nişte incapabili, fără 
simțăminte înalte. Voi, ca oameni educați ce sunteţi, trebuie de îndată să vă lepă- 
daţi de creştini”. 


La această acuzaţie a răspuns episcopul Carp prin cuvintele apostolului Pavel. Un 
răspuns care a fost, este şi va fi valabil în veac şi care ne arată care este cugetul 

thodor, Agathonica şi slăvite Papil. Dumnezeiești mucenici, lui Hristos Dumnezeu 
rugaţi-vă, să ne dăruiască nouă mare milă. 


Pătimirea Sfi inților n mucenici TIP Papil Po şi pe ora ilustrație din 
minologhionul Împăratului Vasile al II-lea 

Condac: Ca o vistierie de mult preţ şi izvor ce izvorăşte ape de tămăduiri, a dat 
Stăpânul celor de pe pământ moaştele voastre, care şterg neputinţele patimilor cele 
de multe feluri şi dau neîncetat har sufletelor noastre. Pentru aceasta, Carpe şi Pa- 
pile, cu un glas şi cu dragoste, săvârşim pomenirea voastră. 


N n i ti 


A Xe XX E E XE A E E E A EX 


CS CTUILAK tm fina 2 | 
î 


e 
Ar 


Pătimirea Sfinţilor mucenici Carp, Papil, Agathodor şi Agathonica, frescă de la 
Patriarhia din Pecs, sec. XIV 

Icos: Înţelepciunea lui Dumnezeu cea mai-nainte de veci şi Cuvântule, goneşte 
negura minții mele și-mi dă cuvânt de înţelepciune, ca un Dumnezeu, ca să laud pe 
cei ce au urmat cu dragoste şi râvnă, dumnezeieştilor tale Patimi; ca pe cei ce au 
luat după vrednicie, de la Tine, Stăpânul tuturor, răsplătiri pentru nevoinţe. Că aici 
adunările credincioşilor, înconjurând sicriul moaştelor, au pururea sănătate, Papile 
şi Carpe, cu un glas săvârşim pomenirea voastră. 


Mărimuri: Ca rod înţelegător v-aţi adus, Celui ce s-a jertfit pentru noi, Papile şi 
Carp, dimpreună cu Agathodor şi Agathonica, pentru aceasta fiți slăviți. 

23 iunie 2014 


În catedrala oraşului Râmnicu-Vâlcea, într-o raclă făcută din lemn de tei şi cireş, se 
află moaştele a trei Sfinţi martiri din primele secole ale creştinismului: Sfinţii 

=> Mercurie, 

= Teodor Stratilat şi 

= Carp, episcopul. 


In rândurile următoare vom încerca să prezentăm puţinele informaţii care ni s-au 
păstrat despre viaţa şi suferințele unuia dintre aceşti mucenici ai lui Hristos: 
Sfântul Carp, episcopul Tiatirei. 


S-a născut în cetatea Pergam din Asia, fiind medic (ca şi Sfinții mucenici Papil, 
Agathodor şi Agathonica, împreună cu care este pomenit în calendarul ortodox în 
fiecare zi de 13 octombrie), slujind astfel celor aflaţi în nevoi şi neputinţe trupeşti. 


Creştin fiind, răspândea fără teamă dreapta credinţă printre locuitorii cetăţii Per- 
gam care veneau la el să-şi tămăduiască atât trupurile, cât şi sufletele. Despre viaţa 
sa curată şi despre zelul cu care propovăduia Evanghelia a aflat şi comunitatea 

creştină din cetatea Tiatira (aflată la 90 de kilometri depărtare), care l-a chemat 
spre a-i fi păstor, dar şi pentru a răspândi şi aici noua învăţătură a lui Hristos. A 
fost hirotonit episcop al acestei cetăți în vremea împăratului Deciu sau Traianus 
Decius, aşa cum mai era numit (249-251) şi a lui Valerian, proconsulul Asiei, mari 
prigonitori ai creştinismului. 


Din raţiuni de stat, Deciu a hotărât înlăturarea creştinismului din imperiu, luând o 
măsură gravă, cum nu se luase până atunci. Printr-o lege de stat, el a dezlănţuit o 
persecuție generală, aplicând riguros măsuri severe, numind şi un cenzor, pe Vale- 
rian, a cărui misiune oficială era aceea de a supraveghea moravurile societăţii, dar 
şi de a veghea punerea în practică a legii date împotriva creştinilor. 


Acest edict de persecuție a fost dat în toamna anului 249 şi prevedea ca toţi cei 
care erau bănuiţi a fi creştini, indiferent de vârstă şi de starea socială, să se prezinte 
înaintea unei comisii de stat şi să facă acte de adeziune la păgânism: sacrificii, 
libaţiuni ori participare la ospeţele sacre. 


Fiind chemaţi nominal (după liste întocmite dinainte de autorităţi), creştinii erau 
obligaţi să sacrifice zeilor. Cei care se supuneau primeau certificate speciale (lbe- 
Il), fugarilor li se confisca averea, iar la întoarcere erau ucişi. Cei care refuzau şi 
mărturiseau pe Hristos erau aruncaţi în închisori, torturați şi ucişi. 


„Am văzut mărirea Domnului meu şi m-am bucurat“ 
Printre creştinii care au suferit acum moarte martirică se numără şi episcopul Carp 
al Tiatirei. Fiind acuzat de autorități că îndemna pe păstoriţii săi să-şi păstreze 


credinţa şi să se lepede de idoli, a fost arestat din porunca lui Valerian. 


Pentru că a mărturisit fără teamă pe Hristos înaintea prigonitorilor săi şi a refuzat 
să aducă jertfe idolilor, a fost chinuit şi trimis la Pergam, locul său de naştere. 


Aici a fost bătut cu toiege cu spini, ars cu făclii, trupul 1-a fost zdrobit şi tăvălit 
peste spini, picioarele i-au fost puse în încălțări în care au fost bătute piroane de 


fier. 


Fiind întrebat de ce creştinii nu vor să jertfească idolilor, Sfântul Carp a răspuns: 

Deşi îndurase atâtea chinuri, Sfântul Carp a fost văzut de prigonitorii săi râzând. 
Miraţi, aceştia l-au întrebat care este motivul, şi mai ales de unde mai are atâta 
tăne. Le-a răspuns simplu, şi poate în numele tuturor martirilor, al acelora care 
continuau să-L mărturisească pe Hristos, deşi torționarii lor născoceau cele mai 
cumplite pedepse şi suferinţe la care poate fi supus omul (trupul său): 


Mâniat de răspunsul sfântului, Valerian a poruncit ca acesta să fie aruncat la fiare; 
un leu însă a păzit trupul mucenicului, astfel că nu i s-a întâmplat nimic. 


Pentru că a scăpat şi acum nevătămat, mărturisind iarăşi pe Hristos, a fost aruncat 
într-un cuptor încins. Pentru că a rămas neatins de flăcări, din porunca aceluiaşi 
Valerian, Sfântului Carp i s-a tăiat capul. Trupul său a fost luat de către creştini în 
taină şi îngropat cu cinste. 


Aşa cum precizam şi la începutul acestor rânduri, părticele din sfintele sale moaşte 
se găsesc astăzi la catedrala din oraşul Râmnicu-Vâlcea, fără să ştim însă când şi în 
ce împrejurări au fost aduse aici. 

Troparul Sfinţilor Mucenici Carp şi Papil 
şi al celor împreună cu dânşii 

Mucenicii Tăi, Doamne, întru 
nevoinţele lor, cununile 
nesctricăciunii au dobândit de 
la Tine, Dumnezeul nostru. Că 
având tăria Ta, pe chinuitori 

au învins; zdrobit-au şi ale 
demonilor neputincioase 
îndrăzniri. Pentru rugăciunile 
lor, mântuieşte sufletele 
noastre, Hristoase Dumnezeule. 

